open-index/open-wikipedia-markdown huggingface dataset:
ഹോളി ഫാമിലി ഹയർസെക്കണ്ടറി സ്കൂൾ, രാജപുരം

കാസർഗോഡ് ജില്ലയിലെ കള്ളാർ ഗ്രാമപഞ്ചായത്തിൽ രാജപുരത്ത് ഹോളി ഫാമിലി ഫെറോന ചർച്ചിനോട് ചേർന്ന് 1943 - ൽ സ്ഥാപിതമായ സ്‌കൂൾ ആണ് ഇന്നത്തെ ഹോളി ഫാമിലി ഹൈസ്‌കൂൾ. തുടക്കത്തിൽ ഏകാദ്ധ്യാപക സ്‌കൂൾ ആയിട്ടായിരുന്നു പ്രവർത്തനം ആരംഭിച്ചത്. കോട്ടയം ജില്ലയുടെ വിവിധ പ്രദേശങ്ങളിൽ നിന്നും മലബാറിലേക്കു കുടിയേറിപ്പാർത്ത കുടിയേറ്റ കർഷകരുടെ സംഭാവനയാണ് ഈ സ്‌കൂൾ. പിന്നീട് എൽ. പി. സ്‌കൂൾ ആയും 1960 -ഇൽ ഹൈസ്‌കൂളായും വളർന്ന ഈ സ്‌കൂളിന് 2000 മുതൽ പ്ലസ് ടുവും ഉണ്ട്. മലയോരമേഖലയിലെ മിക്ക പഞ്ചായത്തുകളിൽ നിന്നും ഇവിടേക്ക് കുട്ടികൾ എത്തുന്നുണ്ട്. മേഖലയുടെ വികസന പ്രക്രിയയിൽ ഈ സ്‌കൂളിനുള്ള പങ്ക് വളരേ നിർണായകമാണ്. കോട്ടയം അതിരൂപതയുടെ മാനേജ്‌മെന്റിലാണ് സ്‌കൂളിന്റെ പ്രവർത്തനം. എല്ലാത്തരം ലാബ് സൗകര്യങ്ങളും വിശാലമായ കളിക്കളവും നല്ല ലൈബ്രറിയും സ്‌കൂളിനുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
വർഗ്ഗം:കാഞ്ഞങ്ങാട് വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:കേരളത്തിലെ വിദ്യാഭ്യാസം
വെളിയം ഭാർഗവൻ

കേരളത്തിൽ നിന്നുള്ള  ഒരു ഇന്ത്യൻ കമ്യൂണിസ്റ്റ് നേതാവായിരുന്നു **വെളിയം ഭാർഗവൻ** (മേയ് 1928 - 18 സെപ്റ്റംബർ 2013). 1998 മുതൽ 2010 വരെ കേരളത്തിലെ കമ്യൂണിസ്റ്റ് പാർട്ടി ഓഫ് ഇന്ത്യയുടെ സെക്രട്ടറിയായിരുന്നു.

## ജീവിതരേഖ
കൊല്ലം ജില്ലയിലെ വെളിയത്താണ് ഭാർഗവൻ ജനിച്ചത്. ചടയമംഗലം നിയമസഭാ മണ്ഡലത്തിൽ നിന്നു ഇദ്ദേഹം ഒന്നാം കേരള നിയമസഭയിലേക്ക് തെരഞ്ഞെടുക്കപ്പെട്ടു. 1960 ലും അദ്ദേഹം ചടയമംഗലത്തെ പ്രതിനിധീകരിച്ച് നിയമസഭയിലെത്തിയിട്ടുണ്ട്.

കൊല്ലം പ്രാക്കുളം സമരത്തിന് നേതൃത്ത്വം നൽകി. നാല് തവണയായി 12 വർഷക്കാലം സംസ്ഥാന സെക്രട്ടറിയായി പ്രവർത്തിച്ചു.

## രാഷ്ട്രീയ ജീവിതം

1948-ൽ കമ്മ്യൂണിസ്റ്റ് പാർട്ടിയിൽ ചേർന്നു.
1957, 1960 എന്നീ നിയമസഭകളിൽ 
ചടയമംഗലത്ത് നിന്ന് സിപിഐ ടിക്കറ്റിൽ മത്സരിച്ച് വിജയിച്ചു. 
1956-ൽ സിപിഐ സംസ്ഥാന കൗൺസിലിലും 1971 മുതൽ പാർട്ടിയുടെ ദേശീയ കൗൺസിലിലും അംഗമായ 
വെളിയം ഭാർഗവൻ 1984 മുതൽ 1998 വരെ പി.കെ. വാസുദേവൻ നായർ കമ്മ്യൂണിസ്റ്റ് പാർട്ടി സംസ്ഥാന സെക്രട്ടറിയായിരുന്നപ്പോൾ
അസിസ്റ്റന്റ് സെക്രട്ടറിയും 1998 മുതൽ 2010 വരെ പാർട്ടി സംസ്ഥാന സെക്രട്ടറിയുമായിരുന്നു.

**പ്രധാന പദവികളിൽ**

* 1998-2010 : സിപിഐ സംസ്ഥാന സെക്രട്ടറി
* 1984-1998 : സിപിഐ സംസ്ഥാന അസിസ്റ്റൻ്റ് സെക്രട്ടറി
* 1971 : സിപിഐ ദേശീയ കൗൺസിൽ അംഗം
* 1957, 1960 : നിയമസഭാംഗം, ചടയമംഗലം
* 1960 : സിപിഐ സംസ്ഥാന എക്സിക്യൂട്ടീവ് അംഗം
* 1956 : സിപിഐ സംസ്ഥാന കൗൺസിൽ അംഗം
* 1950-1952 : സ്റ്റുഡൻസ് ഫെഡറേഷൻ സംസ്ഥാന വൈസ് പ്രസിഡന്റ്
* 1948 : കമ്മ്യൂണിസ്റ്റ് പാർട്ടി അംഗം
## സ്വകാര്യ ജീവിതം
* ഭാര്യ : സുനിത (റിട്ട.ടീച്ചർ)
* മകൾ : മഞ്ജു (കെഎസ്ഇബി)

## അവലംബം


വർഗ്ഗം:1928-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:2013-ൽ മരിച്ചവർ
വർഗ്ഗം:സെപ്റ്റംബർ 18-ന് മരിച്ചവർ

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:സി പി ഐ കേരള സംസ്ഥാന സെക്രട്ടറിമാർ
തൊടുപുഴ ബ്ലോക്ക് പഞ്ചായത്ത്

ഇടുക്കി ജില്ലയിലെ തൊടുപുഴ താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ്  **തൊടുപുഴ ബ്ലോക്ക് പഞ്ചായത്ത്**. 12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ കുമാരമംഗലം,മുട്ടം, ഇടവെട്ടി,കരിങ്കുന്നം,മണക്കാട്,പുറപ്പുഴ എന്നീ ആറു ഗ്രാമപഞ്ചായത്തുകൾ ഉൾപ്പെടുന്നു. 130.05 ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1958 ജൂൺ 12 നാണ് രൂപീകൃതമായത്.

## അതിരുകൾ
* വടക്ക് - എറണാകുളം ജില്ല
* കിഴക്ക് -ഇളംദേശം ബ്ളോക്ക് പഞ്ചായത്ത്
* തെക്ക് - കോട്ടയം ജില്ല
* പടിഞ്ഞാറ് - എറണാകുളം ജില്ല
## പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
ദ്വിധ്രുവ ട്രാൻസിസ്റ്റർ

അർദ്ധചാലകങ്ങൾക്കൊണ്ട് നിർമ്മിക്കപ്പെട്ട മൂന്ന് പിന്നുകൾ(കാലുകൾ) ഉള്ള ഒരു ഇലക്ട്രോണിക്സ് ഉപകരണമാണ് **ദ്വിധ്രുവ ട്രാൻസിസ്റ്റർ**‍(ഇംഗ്ലീഷ്:**Bipolar Junction Transistor**). സിഗ്നലുകളുടെ ഉച്ചത വർദ്ധിപ്പിക്കുവാനും സ്വിച്ച് ആയി പ്രവർത്തിക്കുവാനുമായാണ് ഇലക്ടോണിക്സ് സർക്യൂട്ടുകളിൽ ദ്വിധ്രുവ ട്രാൻസിസ്റ്റർ ഉപയോഗിക്കുന്നത്. ഇത്തരം ട്രാൻസിസ്റ്ററുകളുടെ പ്രവർത്തനം ഇലക്ട്രോണുകളേയും ഇലക്ട്രോൺ ദ്വാരത്തേയും അടിസ്ഥാനമാക്കിയുള്ളതിനാലാണ് ഇവയെ ദ്വിധ്രുവ ട്രാൻസിസ്റ്റർ എന്നു വിളിക്കുന്നത്. വ്യത്യസ്ത ചാർജ്ജ് മേഖലകൾ സന്ധിക്കുന്നിടത്തെ ചാർജ്ജ് വാഹകരായ  കണികകളുടെ​ സ്വതന്ത്ര​വും സ്വാഭാവികവുമായ പരസ്പര മിശ്ര​ണം മൂലമാണ് ദ്വിധ്രുവ ട്രാൻസിസ്റ്ററുകളിൽ ചാർജ്ജ് ഒഴുകുന്നത്. ഏകധ്രുവ ട്രാൻസിസ്റ്ററുകളായ ഫീൽഡ് എഫക്ട് ട്രാൻസിസ്റ്ററുകളുടെ പ്രവർത്തനത്തിൽ നിന്നും വ്യത്യസ്തമാണ് ദ്വിധ്രുവ ട്രാൻസിസ്റ്ററുകളിലേത്. ഏകധ്രുവ ട്രാൻസിസ്റ്ററുകളിൽ ഡ്രിഫ്റ്റ് പ്രവേഗത്തിന്റെ അടിസ്ഥാനത്തിൽ പ്രവർത്തിക്കുന്ന ഒരു തരം ചാർജ്ജ് വാഹകരെ ഉള്ളു. എന്നാൽ ദ്വിധ്രുവ ട്രാൻസിസ്റ്ററിലെ സംഗ്രാഹക(കളക്ടർ) വൈദ്യുതിയുടെ ഒഴുക്ക് ഉയർന്ന ഗാഢതയിലുള്ള എമിറ്ററിൽ നിന്നും ബേസിലേക്കുള്ള ന്യൂനപക്ഷ വാഹകരുടെ സംഗ്രാഹകത്തിലേക്കുള്ള മിശ്രണം മൂലമാണ്, അതിനാൽ ദ്വിധ്രുവ ട്രാൻസിസ്റ്ററുകളെ ന്യൂനപക്ഷ വാഹക ഉപകരണം എന്നും വിളിക്കുന്നു. 

|- align = "center"
|  || PNP
|- align = "center"
|  || NPN

## പ്രവർത്തനം

## അവലംബം

## പുറത്തേക്കുള്ള കണ്ണികൾ

* Simulation of a BJT in the Common Emitter Circuit 
* Bipolar Transistors - The Transistor as a Switch - Active Region
* Lessons In Electric Circuits&nbsp;&ndash; Bipolar Junction Transistors (Note: this site shows current as a flow of electrons, rather than the convention of showing it as a flow of holes, so the arrows may appear the other way around)
* EncycloBEAMia&nbsp;&ndash; Bipolar Junction Transistor 
* Characteristic curves
* The transistor  at play-hookey.com
* How Do Transistors Work? by William Beaty
* ENGI 242/ELEC 222: BJT Small Signal Models 
*  TRANSISTOR MUSEUM Historic Transistor Timeline 
* ECE 327: Transistor Basics  &mdash; Summarizes simple Ebers&ndash;Moll model of a bipolar transistor and gives several common BJT circuits.
* ECE 327: Procedures for Output Filtering Lab  &mdash; Section 4 ("Power Amplifier") discusses design of a BJT-Sziklai-pair-based class-AB current driver in detail.
* BJT Operation description for undergraduate and first year graduate students to describe the basic principles of operation of Bipolar Junction Transistor.

വർഗ്ഗം:ട്രാൻസിസ്റ്ററുകൾ
യുണൈറ്റഡ് ബാങ്ക് ഓഫ് ഇന്ത്യ

ഭാരതത്തിലെ ഒരു ദേശസാൽകൃതബാങ്കാണ് **യുണൈറ്റഡ് ബാങ്ക് ഓഫ് ഇന്ത്യ**.നിലവിൽ 1558ഓളം ശാഖകൾ ഭാരതത്തിൽ പ്രവർത്തിക്കുന്നുണ്ട്.കിഴക്കേഭാരതത്തിലാണ് കൂടുതൽ ശാഖകൾ പ്രവർത്തിക്കുന്നത്. 2009ൽ ഈ ബാങ്കിന്റെ പ്രവർത്തനങ്ങളെ ഭാരത സർക്കാർ പരിഷ്ക്കരിച്ചു.
## ചരിത്രം
1950ൽ *യുണൈറ്റഡ് ബാങ്ക് ഓഫ് ഇന്ത്യ ലിമിറ്റഡ്* എന്ന പേരിലാണ് പ്രവർത്തനമാരംഭിക്കുന്നത്. അന്ന് പ്രവർത്തിച്ചിരുന്ന കോമില്ല ബാങ്കിങ് കോർപറേഷൻ ലിമിറ്റഡ്(1914), ബംഗാൾ സെൻട്രൽ ബാങ്ക് ലിമിറ്റഡ് (1918), കോമില്ല യൂണിയൻ ബാങ്ക് ലിമിറ്റഡ് (1922),ഹൂഗ്ലി ബാങ്ക് (1932) എന്നീ ബാങ്കുകളുടെ ലയനം വഴിയാണ് ഈ ബാങ്ക് രൂപം കൊള്ളുന്നത്. 

1969ൽ ഭാരത സർക്കാർ മറ്റു 13 ബാങ്കുകൾക്കൊപ്പം ഈ ബാങ്കിനേയും ദേശസാൽക്കരിച്ചു.
### നാൾവഴികൾ
*1950: പ്രവർത്തനമാരംഭിച്ചു.
*1961: കുറ്റാക്ക് ബാങ്ക് ലിമിറ്റഡും തേജ്പുർ ബാങ്ക് ലിമിറ്റഡും ലയിച്ചു.
*1969: ദേശസാൽക്കരിക്കപ്പെട്ടു
*1970: മൊബൈൽ ശാഖകൾ പ്രവർത്തനമാരംഭിച്ചു.
*1973: ഹിന്ദുസ്ഥാൻ മർക്കന്റയിൽ ബാങ്ക് ലയിച്ചു.
*1976: നരങ് ബാങ്ക് ലയിച്ചു.
*2007: ആദ്യ സി ബി എസ് ശാഖ പ്രവർത്തനമാരംഭിച്ചു.
## അവലംബം
United bank Of india 

വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
യൂണിയൻ ബാങ്ക് ഓഫ് ഇന്ത്യ

ഭാരതത്തിലെ ഒരു പൊതുമേഖലാ ബാങ്കാണ് **യൂണിയൻ ബാങ്ക് ഓഫ് ഇന്ത്യ**(ബി.എസ്.ഇ : 532477, എൻ.എസ്.ഇ: UNIONBANK).

കോർപറേഷൻ ബാങ്കും ആന്ധ്ര ബാങ്കും യൂണിയൻ ബാങ്കിൽ ലയിപ്പിക്കുമെന്ന് 2019 ആഗസ്ത് 30 ന് കേന്ദ്ര ധനമന്ത്രി അറിയിച്ചു. ലയനം ആന്ധ്ര ബാങ്കിന്റെ ഡയറക്ടർ ബോർഡ് 2019 സെപ്തംബര് 13 ന് അംഗീകരിച്ചു. 2020 മാർച്ച് 4 ന് ഈ ലയനം കേന്ദ്ര മന്ത്രിസഭ അംഗീകരിക്കുകയും ഏപ്രിൽ 1 ന് നടപടികൾ പൂർത്തിയാക്കുകയും ചെയ്തു.

2020 ഏപ്രിൽ ഒന്നിന് ആന്ധ്ര ബാങ്കിന്റെയും കോര്പറേഷൻ ബാങ്കിന്റെയും യൂണിയൻ ബാങ്കുമായിട്ടുള്ള ലയന നടപടികൾ പൂർത്തിയാക്കിയതോടെ യൂണിയൻ ബാങ്ക് ഇന്ത്യയിലെ ഏറ്റവും വലിയ അഞ്ചാമത്തെ പൊതുമേഖലാ ബാങ്ക് ആയി മാറി.

## ചരിത്രം
*1919: മുംബൈയിൽ 1919 നവംബർ 11ന് ഒരു ലിമിറ്റഡ് കമ്പനി ആയി പ്രവർത്തനം ആരംഭിച്ചു. മഹാത്മാ ഗാന്ധി ആണ് ഉദ്ഘാടനം നിർവഹിച്ചത്.
*1947: മുംബൈയിലും സൗരാഷ്ട്രയിലുമായി 4 ശാഖകളാണുണ്ടായിരുന്നത്.
*1969: മറ്റു 13 ബാങ്കുകളോടൊപ്പം ഭാരത സർക്കാർ ദേശസാൽക്കരിച്ചു.ഈ സമയത്ത് 28 സംസ്ഥാനങ്ങളിലായി  240 ശാഖകളാണുണ്ടായിരുന്നത്
*ബെൽഗം ബാങ്കുമായി(1930) ലയിച്ചു.
*1985: മിറാജ് സ്റ്റേറ്റ് ബാങ്കുമായി(1929) ലയിച്ചു. 
*1999: സിക്കിം ബങ്കിനെ ഏറ്റെടുത്തു.
*2008: ഹോങ്കോങിൽ ആദ്യ വിദേശശാഖ പ്രവർത്തനമാരംഭിച്ചു.
*2019 കോർപറേഷൻ ബാങ്കും ആന്ധ്ര ബാങ്കും യൂണിയൻ ബാങ്കിൽ ലയിപ്പിക്കാൻ തീരുമാനിച്ചു.
*2020: ലയന നടപടികൾ പൂർത്തിയാക്കി, യൂണിയൻ ബാങ്ക് ഇന്ത്യയിലെ ഏറ്റവും വലിയ അഞ്ചാമത്തെ പൊതുമേഖലാ ബാങ്ക് ആയി.

## അവലംബം
union bank  

വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
ഇരിട്ടി ബ്ലോക്ക് പഞ്ചായത്ത്

കണ്ണൂർ ജില്ലയിലെ തലശ്ശേരി താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് **ഇരിട്ടി ബ്ലോക്ക് പഞ്ചായത്ത്**.  ആറളം, കീഴല്ലൂർ, തില്ലങ്കേരി, പായം, വിളമന, കൂടാളി, പട്ടാനൂർ, പട്ടാനൂർ എന്നീ വില്ലേജുകൾ ഈ ബ്ലോക്ക് പഞ്ചായത്തിൽ  ഉൾപ്പെടുന്നു.

ഈ ബ്ലോക്ക് പഞ്ചായത്തിനു 372.94 ചതുരശ്രകിലോമീറ്റർ വിസ്തീർണ്ണമുണ്ട്.

## അവലംബം

## പുറമെ നിന്നുള്ള കണ്ണികൾ
http://lsgkerala.in/irittyblock

വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
പാലൂർ മഹാദേവക്ഷേത്രം

തത്തമംഗലത്തിനടുത്തുള്ള പേരുവെമ്പ് ഗ്രാമപഞ്ചായത്തിൽ പാലത്തുള്ളി എന്ന ഗ്രാമത്തിലാണ് ഈ മഹാക്ഷേത്രം

ശിവരാത്രി ഉത്സവം കൂടാതെ സമുചിതമായി ആഘോഷിക്കുന്നത് തുലാമാസത്തിലെ വാവാറാട്ട് മഹോത്സവം 

കേരളത്തിൽ പാലക്കാട് ജില്ലയിലെ തത്തമംഗലത്തുള്ള പാലൂരിൽ സ്ഥിതിചെയ്യുന്ന ക്ഷേത്രമാണ് പനയൂർ എന്ന് അറിയപ്പെട്ടിരുന്ന **പാലൂർ മഹാദേവക്ഷേത്രം**. പരശുരാമൻ പ്രതിഷ്ഠിച്ചു എന്ന് ഐതിഹ്യമുള്ള 108 ശിവക്ഷേത്രങ്ങളിൽ ഒന്നാണിത് . ശോകനാശിനി പുഴയുടെ തീരത്താണീക്ഷേത്രം സ്ഥിതിചെയ്യുന്നത്.

## ക്ഷേത്രം
കേരള വാസ്തുവിദ്യനുശ്രിതമായാണ് ഇവിടെ ക്ഷേത്രം പണിതീർത്തിരിക്കുന്നത്. ശോകനാശിനി പുഴ ക്ഷേത്രത്തിനറ്റുത്തുകൂടെയാണ് ഒഴുകുന്നത്. ശോകനാശിനി പുഴപോലെതന്നെ ഇവിടുത്തെ ക്ഷേത്രേശനും ശോകനാശനനാണന്ന് ഭക്തർ വിശ്വസിക്കുന്നു.

## പൂജകൾ
മൂന്നു പൂജകൾ ക്ഷേത്രത്തിൽ പതിവുണ്ട്.
* ഉഷ പുജ
* ഉച്ച പൂജ
* അത്താഴ പൂജ
## ശോകനാശിനി പുഴ
thumb|260px|left|പാലൂർ ക്ഷേത്രനടുത്തുകൂടി ഒഴുകുന്ന ശോകനാശിനി
തമിഴ് നാട്ടിലെ ആനമലയിൽ നിന്നും ഉത്ഭവിച്ച്, തമിഴ് നാട്ടിലൂടെ ഒഴുകി അതിർത്തി കടന്നു കേരളത്തിലേക്ക് വരുന്ന പുഴയാണ് ശോകനാശിനിപ്പുഴ. കേരളത്തിലെ വലിയ നദികളിലൊന്നായ ഭാരത പുഴയുടെ പ്രധാന കൈവഴികളിൽ ഒന്നാണ് ശോകനാശിനിപുഴ. ചിറ്റൂർ പുഴയെന്നും കണ്ണാടിപുഴയെന്നും ഇത് അറിയപ്പെടുന്നു. പാലക്കാട് ജില്ലയിലെ ചിറ്റൂരിനും തത്തമംഗലത്തിനും ഇടയിലൂടെ ഒഴുകി പാലൂർക്ഷേത്രത്തിനല്പം മാറി ഭാരതപ്പുഴയിൽ ചേരുന്നു.

## ഉത്സവങ്ങൾ
* ശിവരാത്രി
* വിനായക ചതുർത്ഥി

## ഉപദേവന്മാർ
* ഗണപതി
* വിഷ്ണു

## എത്തിചേരാൻ
പാലക്കാട് - തത്തമംഗലം റൂട്ടിൽ തത്തമംഗലത്തുനിന്നും രണ്ട് കിലോമീറ്റർ അകലെയാണ് പാലൂർ പനയൂർ മഹാദേവക്ഷേത്രം സ്ഥിതിചെയ്യുന്നത്.

## അവലംബം
 
വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
നാരായണൻ കൃഷ്ണൻ

അന്താരാഷ്ട്ര ടെലിവിഷൻ ചാനലായ സി.എൻ.എന്റെ , ആഗോള തലത്തിൽ ** 2010 ലെ ഹീറോ**യെ തിരഞ്ഞെടുക്കാനുള്ള പത്തു പേരുടെ  പാനലിൽ ഒരാളായി മധുരയിലെശക്തി ഇല്ലാത്തവരെ സംരക്ഷിക്കുന്ന വ്യത്യസ്തനായ **നാരായണൻ കൃഷ്ണൻ** നിർദ്ദേശിക്കപ്പെട്ടിരിക്കുന്നു. അശരണരും മനോദൌർബല്യം ഉള്ളവരുമായവർക്കായി ഇതുവരെ അദ്ദേഹത്തിന്റെ അക്ഷയ എന്ന സന്നദ്ധ സംഘടന 12  ലക്ഷം ഭക്ഷണ പൊതികൾ വിതരണം ചെയ്തുകഴിഞ്ഞു. മധുര കാമരാജ് സർവകലാശാലയുടെ ഹോട്ടൽ മാനേജ്‌മന്റ്‌ ബിരുദ സമ്പാദനത്തിനു ശേഷം, ഒരു പഞ്ച നക്ഷത്ര ഹോട്ടലിൽ ഷെഫ്‌ ആയിരുന്നു 29 കാരനായ നാരായണൻ കൃഷ്ണൻ. സ്വിട്സർലാണ്ടിലെ ഒരു മികച്ച ഹോട്ടലിൽ ജോലി സമ്പാദിച്ച ഇദ്ദേഹം മധുരയിലെ ഒരു ക്ഷേത്രത്തിൽ സന്ദർശനം നടത്തവേ മനസ്സിന്റെ താളം തെറ്റിയ ഒരു മനുഷ്യൻ വിശപ്പ്‌ സഹിക്കാതെ സ്വന്തം  വിസർജ്യം  ഭക്ഷിക്കുന്ന കാഴ്ചയാണ് നാരായണന്റെ ജീവിതത്തിൽ വഴിത്തിരിവായത്‌. അയാൾക്ക്‌ ഉടൻ തന്നെ ഭക്ഷണം വാങ്ങി കൊടുത്ത നാരായണൻ തന്റെ ജീവിത ദൌത്യം കണ്ടെത്തുകയായിരുന്നു. ഈ പാനലിൽ ഉൾപ്പെട്ടതിനു മാത്രമായി അദ്ദേഹത്തിന്  11  ലക്ഷം രൂപ സമ്മാനമായി ലഭിക്കും . ഈ വർഷത്തെ ഹീറോ ആയി തിരഞ്ഞെടുക്കപ്പെട്ടാൽ  44  ലക്ഷം  രൂപാകൂടി ലഭിക്കും. വോട്ടെടുപ്പിലൂടെ ആണ് വിജയിയെ കണ്ടെത്തുന്നത് .ഫല പ്രഖ്യാപനം  2010  നവംബർ 25  നു.

അവലംബം:.
# ഉലകനായകൻ വിളിപ്പാടകലെ,  മലയാളമനോരമ ദിനപത്രം, 2010  നവംബർ 14 ഞായർ .     -
# .http://edition.cnn.com/SPECIALS/cnn.heroes/archive10/naryanan.krishnan.html
ചക്കരമുത്ത്

ലോഹിതദാസിന്റെ സംവിധാനത്തിൽ ദിലീപ്, സായി കുമാർ, ജിഷ്ണു രാഘവൻ, കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പുറത്തിറങ്ങിയ ഒരു മലയാളചലച്ചിത്രമാണ് ***ചക്കരമുത്ത്***. സെവൻ ആർട്സ് ഇന്റർനാഷണലിന്റെ ബാനറിൽ ജി.പി. വിജയകുമാർ നിർമ്മിച്ച ഈ ചിത്രം സെവൻ ആർട്സ് റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എ.കെ. ലോഹിതദാസ് ആണ്.

## കഥാസംഗ്രഹം
ബൗദ്ധിക വൈകല്യമുള്ള അരവിന്ദൻ(ദിലീപ്) ജീവിതത്തിലുടനീളം പിന്തുണച്ച സുഹൃത്തിനോട് പ്രണയത്തിലാകുന്നു. എന്നിരുന്നാലും, അവൾക്ക് ഒരു കാമുകൻ ഉണ്ടെന്നറിഞ്ഞപ്പോൾ അയാളുടെ ജീവിതം മാറിമറിയുന്നു.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി, എ.കെ. ലോഹിതദാസ് എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം ഔസേപ്പച്ചൻ ഒരുക്കിയിരിക്കുന്നു. 
; ഗാനങ്ങൾ
* മറന്നുവോ പൂമകളേ – കെ.ജെ. യേശുദാസ്
* പഹാടി പാടൂ – കെ.ജെ. യേശുദാസ്, കെ.എസ്. ചിത്ര
* കാക്കേ കാക്കേ – ടിപ്പു, റിമി ടോമി
* കരിനീലക്കണ്ണിലെന്തടീ – വിനീത് ശ്രീനിവാസൻ, സുജാത മോഹൻ
* പഹാടി പാടൂ – കെ.ജെ. യേശുദാസ്
* മറന്നുവോ പൂമകളേ – സുജാത മോഹൻ

## അണിയറ പ്രവർത്തകർ

## പുറത്തേയ്ക്കുള്ള കണ്ണികൾ
* 
* http://popcorn.oneindia.in/title/1866/chakkaramuthu.html 
* ''ചക്കരമുത്ത്''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലോഹിതദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ലോഹിതദാസ് കഥ എഴുതിയ ചലച്ചിത്രങ്ങൾ
വർഗ്ഗം:ലോഹിതദാസ് തിരക്കഥ എഴുതിയ ചലച്ചിത്രങ്ങൾ
പെരുങ്കളിയാട്ടം

നിത്യ കന്യകയായ മുച്ചിലോട്ട് ഭഗവതിയുടെ താലികെട്ടാണ് **പെരുംകളിയാട്ടം** എന്ന പേരിൽ മുച്ചിലോട്ട് ഭഗവതി കാവുകളിൽ നടത്തുന്നതു്. 12 വർഷത്തിലൊരിക്കലാണ് പെരുംകളിയാട്ടം നടത്തുന്നതു്. വളരെയേറെ പണച്ചെലവുള്ള ഒരു അനുഷ്ഠാനമാണിത്. 

## ഐതിഹ്യം

## ചരിത്രം

## ചടങ്ങുകൾ
കളിയാട്ടം നടത്താനുള്ള തീയതി നിശ്ചയിച്ചാൽ ആദ്യം നടത്തുന്ന ചടങ്ങാണ് **[[അടയാളം കൊടുക്കൽ]]**. കെട്ടിയാടേണ്ട ഓരോ കോലവും ഓരോ കോലക്കാരനു ഏൽപ്പിച്ചു കൊടുക്കുന്നത് ഈ ചടങ്ങിലാണ്. കളിയാട്ടം, ഏല്പിക്കൽ, നിലം പണി, പാലയ്ക്ക് കുറിയിടൽ, വരച്ചുവെയ്ക്കൽ, കലവറ നിറയ്ക്കൽ, പ്ലാവിന് കുറിയിടൽ, എഴുന്നെള്ളത്ത്, ദീപവും തിരിയും കൊണ്ടുവരൽ, മേലേരി കൈയേൽക്കൽ, തിരുമുടി നിവരൽ എന്നിങ്ങനെ പല ഘട്ടങ്ങളുമുണ്ട്. ആറുദിവസം വരെ നീണ്ടു നിൽക്കുന്ന ചടങ്ങുകളാണ്. ഇതിനുള്ള ഒരുക്കങ്ങൾ മാസങ്ങൾക്ക് മുമ്പേ തുടങ്ങും.

മുച്ചിലോട്ട് കാവുകളിൽ 16 എണ്ണത്തിൽ മാത്രമെ പെരുങ്കളിയാട്ടമുള്ളു.

## അവലംബം

വർഗ്ഗം:തെയ്യം
കരിവെള്ളൂർ മുച്ചിലോട്ട് ഭഗവതി ക്ഷേത്രം

**കരിവെള്ളൂർ മുച്ചിലോട്ട് ഭഗവതി ക്ഷേത്രം**. നൂറ്റിപ്പതിമൂന്ന് മുച്ചിലോട്ട് കാവുകളിൽ പ്രഥമ സ്ഥാനം കരിവെള്ളൂർ മുച്ചിലോട്ട് ഭഗവതി ക്ഷേത്രത്തിനാണ്. ഈ ക്ഷേത്രം മുച്ചിലോട്ട് ഭഗവതിയുടെ ആരൂഢസ്ഥാനമായി കണക്കാക്കുന്നു. വാണിയ സമുദായസ്ഥരുടെ കുലദേവതയാണ് മുച്ചിലോട്ട് ഭഗവതി. മറ്റെല്ലാ മുച്ചിലോട്ട് ഭഗവതി ക്ഷേത്രങ്ങളിലും പീഠ പ്രതിഷ്ഠയാണെങ്കിൽ കരിവെള്ളൂരിൽ ഭഗവതി തൊട്ടിലിലിരിക്കുന്നതു പോലെയാണ് പ്രതിഷ്ഠ. അതുപോലെ മറ്റുസ്ഥലങ്ങളിൽ നിവേദ്യം വെളിച്ചെണ്ണയിലായിരിക്കുമ്പോൾ കരിവെള്ളൂരിൽ നെയ്യിലാണ് നിവേദ്യം. 

ഭഗവതിയുടെ സാമിപ്യം ആദ്യമായി അറിഞ്ഞ തെണ്ടച്ചന്റെ( മുച്ചിലോട്ട്‌ പടനായർ ) ആരൂഠമാണ് ക്ഷേത്രത്തിനടുത്ത ഭണ്ഡാരപ്പുര. മുച്ചിലോട്ട്‌ പടനായരുടെ ഭാര്യയ്ക്ക് സപീപ്യം വ്യക്തമാക്കിയ മണിക്കിണർ ക്ഷേത്രത്തിന്റെ കന്നിരാശിയിലാണ്.

തെയ്യങ്ങളുടെ കുലപതി ആയ മണക്കാടൻ ഗുരുക്കൾ വംശപരമ്പരക്കാണു കരിവെള്ളൂർ മുച്ചിലോട്ട്‌ ഭഗവതിയുടെ കോലം കെട്ടാൻ അവകാശം

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
മലയാളഗ്രന്ഥസൂചി

മലയാളത്തിലെ ആദിമുദ്രണംമുതൽ 1995 വരെ പ്രകാശിതമായ മുഴുവൻ പുസ്തകങ്ങളുടെയും വിവരം പത്തു് വാല്യങ്ങളിൽ പതിനായിരത്തോളം പേജുകളിലായി ശാസ്ത്രീയമായി ചിട്ടപ്പെടുത്തി പ്രസിദ്ധീകരിച്ചിരിക്കുന്ന ഗ്രന്ഥസമാഹാരം ആണു് **മലയാളഗ്രന്ഥസൂചി**. കെ.എം. ഗോവിയുടെ നേതൃത്വത്തിൽ തയ്യാറാക്കിയ മലയാളഗ്രന്ഥസൂചി, കേരള സാഹിത്യ അക്കാദമിയാണ് പ്രസിദ്ധീകരിച്ചത്.

## ഇതും കാണുക
മലയാള ഗ്രന്ഥവിവരം

## പുറത്തേക്കുള്ള കണ്ണികൾ
*മലയാള ഗ്രന്ഥവിവരം വെബ്ബ്സൈറ്റ് 

വർഗ്ഗം:മലയാളഗ്രന്ഥങ്ങൾ
വാർഡ് (ഭരണസംവിധാനം)

ഇന്ത്യയുടെ ഭരണതലത്തിലെ ഏറ്റവും ചെറിയ മേഖലയാണ് വാർഡ്. കോർപ്പറേഷൻ, മുനിസിപ്പാലിറ്റി, ഗ്രാമപഞ്ചായത്ത് എന്നിവയാണ് തദ്ദേശതലത്തിലുള്ള ഏറ്റവും താഴേത്തട്ടിലുള്ള ഭരണസ്ഥാപനങ്ങൾ. ഈ ഭരണസ്ഥാപനങ്ങളുടെ പരിധിയിലുള്ള പ്രദേശങ്ങളെ നിരവധി വാർഡുകളായി വിഭജിച്ചിരിക്കും ഓരോ വാർഡിൽ നിന്നും തിരഞ്ഞെടുക്കപ്പെടുന്ന ജനപ്രതിനിധിയാണ് തദ്ദേശഭരണസ്ഥാപനത്തിൽ പ്രസ്തുത വാർഡിലെ ജനങ്ങളെ പ്രതിനിധീകരിക്കുക. ഈ പ്രതിനിധികൾ തിരഞ്ഞെടുക്കുന്ന ഭരണസമിതിയാണ് അവിടെ ഭരണം നടത്തുക.
പുതുപ്പള്ളിത്തെരുവ്

പാലക്കാട് പട്ടണത്തിൽ  കെ.എസ്.ആർ.ടി.സി., നൂറണി ഗ്രാമം, തിരുനല്ലായി ഗ്രാമം എന്നിവയാൽ ചുറ്റപ്പെട്ടു കിടക്കുന്ന 30, 31, 32 എന്നീ മൂന്ന് മുൻസിപ്പാലിറ്റി വാർഡുകളിലായി  വ്യാപിച്ചു കിടക്കുന്ന പ്രദേശമാണ് **പുതുപ്പള്ളിത്തെരുവ്**.  
## സ്ഥലങ്ങൾ
പുതുപ്പള്ളിത്തെരുവ്,പടിഞ്ഞാറെ വെണ്ണക്കര, കുന്നംത്തൊടി, പൂളക്കാട്, തോടിങ്കൽ, അറവ്ശാല, തുടങ്ങിയ

## പ്രധാന വ്യക്തികൾ
*അബ്ദുൾ ഹക്കീം - മുൻ ഇന്ത്യൻ ദേശീയ ഫുട്ബോൾ ടീമംഗം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
എസ്.ആർ. രംഗനാഥൻ

ഇന്ത്യയിലെ ഗ്രന്ഥാലയ ശാസ്ത്രത്തിന്റെ പിതാവ് എന്നറിയപ്പെടുന്ന ഗണിതാദ്ധ്യാപകനും ഗ്രന്ഥശാലാധികാരിയുമായിരുന്നു (ലൈബ്രേറിയൻ) **ഷിയാലി രാമമൃത രംഗനാഥൻ** എന്ന **എസ്.ആർ. രംഗനാഥൻ (S. R. Ranganathan)** (ജീവിതകാലം: ഓഗസ്റ്റ് 12, 1892  – സെപ്റ്റംബർ 27, 1972).  ഗ്രന്ഥശാലാപ്രസ്ഥാനത്തിനുവേണ്ടി പൂർണ്ണമായി അർപ്പിക്കപ്പെട്ട ഒരു ജീവിതമായിരുന്നു അദ്ദേഹത്തിന്റേത്. ഇദ്ദേഹത്തിന്റെ ജന്മദിനമായ ആഗസ്റ്റ് 12 ലൈബ്രേറിയൻ ദിനമായി ഭാരതത്തിലെങ്ങും ആഘോഷിക്കപ്പെടുന്നു.

## ജീവിതരേഖ
തമിഴ്നാട്ടിലെ ശീർകാഴിയിൽ ജനിച്ചു. 1924ൽ മദ്രാസ് സർവകലാശാലയുടെ ഗ്രന്ഥശാലാപരിപാലകനായി  (ലൈബ്രേറിയൻ)  സേവനമാരംഭിച്ചു. പുസ്തകങ്ങളുടെ വർഗ്ഗീകരണത്തിനായി രംഗനാഥൻ തയ്യാറാക്കിയ കോളൻ വർഗ്ഗീകരണ പദ്ധതിയും ഗ്രന്ഥാലയ ശാസ്ത്രത്തിന്റെ അഞ്ചു നിയമങ്ങളും ഉൾപ്പെടെ നിരവധി ഗ്രന്ഥങ്ങൾ രചിച്ചു. 
## കൃതികൾ
*കോളൻ വർഗ്ഗീകരണ പദ്ധതി
*ഗ്രന്ഥാലയ ശാസ്ത്രത്തിന്റെ അഞ്ചു നിയമങ്ങൾ
## അവലംബം

## പുറം കണ്ണികൾ
* Portal on Dr. S R Ranganathan from India
* Ranganathan for Information Architects by Mike Steckel 
* Ranganathan's Monologue on Melvil Dewey, Recorded 1964&nbsp;– transcript
* India's First IT Guru
* Ranganathan- Profile in Brief 
* 
* Full-view works by S.R. Ranganathan at HathiTrust Digital Library.

വർഗ്ഗം:1892-ൽ ജനിച്ചവർ
വർഗ്ഗം:1972-ൽ മരിച്ചവർ
വർഗ്ഗം:ഓഗസ്റ്റ് 12-ന് ജനിച്ചവർ
വർഗ്ഗം:സെപ്റ്റംബർ 27-ന് മരിച്ചവർ
വർഗ്ഗം:ഗ്രന്ഥാലയശാസ്ത്രം
വർഗ്ഗം:ഗ്രന്ഥശാലാ പ്രവർത്തകർ
വർഗ്ഗം:ഇന്ത്യൻ ഗണിതശാസ്ത്രജ്ഞർ
വർഗ്ഗം:ലൈബ്രേറിയന്മാർ
ന്യായാധിപന്മാരുടെ പുസ്തകം

എബ്രായബൈബിളിലേയും ക്രിസ്ത്യാനികളുടെ പഴയനിയമത്തിലേയും ഒരു ഗ്രന്ഥമാണ് **ന്യായാധിപന്മാരുടെ പുസ്തകം**. അതിന്റെ മൂലം എബ്രായഭാഷയിലാണ് എഴുതപ്പെട്ടത്.  ഇസ്രായേൽ ജനത ഈജിപ്തിനിൽ നിന്നുള്ള പ്രയാണത്തിനൊടുവിൽ കാനാൻ ദേശത്ത് ആധിപത്യം സ്ഥാപിക്കുന്നതിനും ഇസ്രായേലിലെ രാജവംശത്തിന്റെ സ്ഥാപനത്തിനും ഇടക്കുള്ള കാലത്തെ ചരിത്രമാണ്   അതിന്റെ വിഷയം. ഇസ്രായേലിന് രാജാക്കന്മാരോ, സർവ്വസമ്മതരായ ജനനേതാക്കളോ ഇല്ലാതിരുന്നതിനാൽ ഒരോരുത്തനും തനിക്ക് ഇഷ്ടമുള്ളതു ചെയ്തിരുന്ന കാലമായിരുന്നു അത്.   അക്കാലത്തെ പ്രതിസന്ധികൾക്കിടയിൽ നേതൃത്വഗുണവും ധൈര്യവും പ്രകടിപ്പിച്ച ഗോത്രവീരന്മാരായിരുന്നു ഈ കൃതിയിലെ രക്ഷകരായ "ന്യായാധിപന്മാർ".

## പന്ത്രണ്ടു ന്യായാധിപന്മാർ
ഓത്ത്നിയേൽ, എഹൂദ്, ഷംഗാർ, ദബോറ-ബാറക്ക്, ഗിദയോൻ, തോല, ജായിർ, ജഫ്‌താ, ഇബ്സാൻ, ഏലോൻ, അബ്ദോൻ, സാംസൺ എന്നിങ്ങനെ 12 ന്യായാധിപന്മാരുടെ കഥയാണ് ഈ രചനയിൽ ഉള്ളത്. ഇവരിൽ ഏറ്റവും പ്രശസ്തരായത് ദേബോറ, ഗിദയോൻ, ജഫ്‌താ, അവസാനമായി ചിത്രീകരിക്കപ്പെടുന്ന സാംസൺ എന്നിവരാണ്.  ബൈബിൾ ചരിത്രത്തിലെ പേരെടുത്ത വനിതകളിൽ ഒരാളായ പ്രവാചിക ദബോറ ന്യായാധിപത്യം നടത്തിയത്, യോദ്ധാവായ ബാറക്കിനൊപ്പമാണ്.  കാനാനിയ സൈന്യത്തിനെതിരെ നേടിയ ഉജ്ജ്വല വിജയത്ത് തുടർന്ന് ദബോറ പാടിയ സ്തോത്രഗീതം ബൈബിളിലെ ഏറ്റവും പുരാതനമായ കവിതകളിൽ ഒന്നായി കരുതപ്പെടുന്നു.  കാഹളങ്ങളും തീപ്പന്തങ്ങളും മാത്രമേന്തിയ 300 യോദ്ധാക്കളെ നയിച്ച് മിദ്യാങ്കാരെ തോല്പിക്കുകയാണ് ഗിദയോൻ ചെയ്തത്.  അമ്മോനിയർക്കു മേൽ തന്നെ വിജയിയാക്കിയാൽ, മടങ്ങിയെത്തുമ്പോൾ കാണാൻ വീട്ടിൽനിന്ന് ആദ്യം ഇറങ്ങി വരുന്നയാളെ ബലിയായി അർപ്പിക്കാമെന്ന് യഹോവയോട് ചെയ്ത വാഗ്ദാനം നിറവേറ്റാൻ നൃത്തവാദ്യങ്ങളുമായി വന്ന സ്വന്തം മകളെ ബലികഴിക്കേണ്ടി വരുകയെന്ന ദൗർഭാഗ്യം സംഭവിച്ചത് ന്യായാധിപനായ ജഫ്‌തായ്കാണ്.  തന്റേടിയും, തെമ്മാടിയും കാമുകനും ദുരന്തനായകനും ഒക്കെയായി പ്രത്യക്ഷപ്പെടുന്ന ശിംശോനോളം (Samson) പേരെടുപ്പുള്ളതായി ന്യയാധിപരിൽ ആരുമില്ല.

## പിന്തുടർച്ചാക്രമം
വെവ്വേറേ ഗോത്രങ്ങൾക്കു നേതൃത്വം വഹിച്ചവരാണ് എന്നാണ് കരുതേണ്ടതെങ്കിലും മുഴുവൻ ഇസ്രായേലിനേയും പശ്ചാത്തലമാക്കിയാണ് അവരെ അവതരിപ്പിച്ചിരിക്കുന്നത്.    വ്യത്യസ്ത പശ്ചാത്തലങ്ങളിൽ നിന്നുള്ള ഒരുകൂട്ടം പുരാതന ഗോത്രവീരന്മാരുടേയും അവരുടെ കാലത്തിന്റേയും കഥയാണ് ഈ രചനയിൽ ഉള്ളതെന്നു പറയാം.  ഗ്രന്ഥത്തിലെ വീരനായകന്മാരായ ന്യായധിപന്മാർക്കിടയിലെ പിതുടർച്ചാക്രമം നിശ്ചയിക്കുക സാദ്ധ്യമല്ല. കൃതിയിൽ കാണുന്ന സമയരേഖ, സംശോധകന്മാർ കൃത്രിമമായി നിർമ്മിച്ചതാണെന്നേ കരുതാനൊക്കൂ.  മൊത്തം  ന്യായാധിപന്മാരുടെ സംഖ്യ, ഇസ്രായേൽ ഗോത്രങ്ങളുടെ എണ്ണമായ 12 തന്നെയാണെന്നുള്ളതും സംശോധകന്മാരുടെ ഇടപെടലിന്റെ ഫലമായിരിക്കാം.

## കുറിപ്പുകൾ
 ദബോറ-ബാറക്കുമാരെ ഒന്നായി എണ്ണുന്നതു കൊണ്ടാണ് ന്യായാധിപന്മാരുടെ സംഖ്യ 12 ആയിരിക്കുന്നത്.

## അവലംബം


വർഗ്ഗം:എബ്രായ ബൈബിൾ
സ്വാഭാവിക നീതി

നിയമത്തിന്റെ നടപടി ക്രമങ്ങളിൽ ഏറ്റവും പ്രധാനപ്പെട്ട ഒന്നാണ് സ്വാഭാവിക നീതി. സ്വാഭാവിക നിയമവുമായി വളരെ അടുത്തു നിൽക്കുന്ന ഒന്നാണ് സ്വഭാവിക നീതി. 
സ്വാഭാവിക നിയമവും സ്വാഭാവിക നീതിയും, നിലനിൽക്കുന്ന പല നിയമ വ്യവസ്ഥകളുടേയും ആണിക്കല്ലാണ്, നമ്മുടെതടക്കം. 

മനുഷ്യൻ അടിസ്താനപരമായി നല്ലവനാണെന്നും ആ നല്ല മനുഷ്യൻ അകാരണമായി ക്രൂശിക്കപ്പെടരുത് എന്ന ഉദ്ദേശത്തിൽ നില കൊള്ളുന്ന ഒന്നാണ് സ്വാഭാവിക നിയമം. സ്വാഭാവിക നീതിയെന്നത് നടപടിക്രമങ്ങളിലെ അനീതികൾ ഒഴിവാക്കാൻ വേണ്ടി വ്യവസ്ഥ ചെയ്തിട്ടുള്ള ഒന്നാണ്. ഒരാൾ താൻ എപ്രകാരം പരിഗണിക്കപ്പെടണമെന്നു ആഗ്രഹിക്കുന്നുവോ, അപ്രകാരം മറ്റുള്ളവരേയും പരിഗണിക്കുക. 

രണ്ട് ലാറ്റിൻ സിദ്ധാന്തങ്ങൾ ആണ് സ്വാഭാവിക നീതി എന്നതിന്റെ ആടിസ്താനം. സ്വാഭാവിക നീതി എന്നതു കൊണ്ട് ഉദ്ദേശിക്കുന്നത് ഈ രണ്ട് ലാറ്റിൻ സിദ്ധാന്തങ്ങൾ ആണ്. 

1. തനിക്കു താല്പര്യമുള്ള വിഷയത്തിൽ ഒരാളും വിധി കർത്താവാകരുത്.  

2. ഒരാളും അയാൾക്കു പറയാനുള്ളതു എന്താണെന്നു കേൾക്കാതെ ശിക്ഷിക്കപ്പെടരുത്.

സ്വാഭാവിക നിയമത്തിന്റെ സ്വഭാവം തന്നെ ഇല്ലാതാക്കിയ ആധുനിക നിയമത്തിൽ പോലും അവഗണിക്കാനാകത്തത്ര വിധം പ്രസക്തമാണ് ഈ സിദ്ധാന്തങ്ങൾ. ഇവയുടെ അഭാവത്തിൽ നിയമം ഒരിക്കലും പൂർണ്ണമാകില്ലെന്ന തിരിച്ചറിവാണ്, സ്വാഭാവിക നീതി പിന്തുടരാൻ എല്ലാ ഭരണ കൂടങ്ങളും ഇന്നും നിർബന്ധിതമായി തീരുന്നത്. സുപ്രിം കോടതി ഇതിനെ “കോമൺ സെൻസ് ജസ്റ്റിസ്“ എന്നണ് വിളിച്ചത്.
കൽ‌പാത്തി

thumb|300px|right|''കല്പാത്തി പുഴ''
കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **കൽ‌പാത്തി**. ടൗണിൽ നിന്ന് ഏകദേശം 2 കീ.മി. ദൂരത്തിൽ നിളാതീരത്ത് ബ്രാഹ്മണർ ഒരുമിച്ച് താമസിക്കുന്ന അഗ്രഹാരം ഉൾപ്പെടുന്ന പ്രദേശമാണിത്. 

കോരയാറും മലമ്പുഴയും കുടിച്ചേരുന്നതും ഇതിനടുത്താണ്. കല്പാത്തിപുഴയുടെ ഇരുകരകളിലും കല്ലുകളാണ്(പാറ) പാറകൊണ്ടുണ്ടാക്കിയ ഒരു ഓവി(പാത്തി)ലൂടെ വെള്ളം ഒഴുകുന്നതുപോലെ തോന്നുന്നതുകൊണ്ടാണ് കല്പാത്തിയെന്നു പേരു വന്നതെന്ന് പറയപ്പെടുന്നു. കല്പാത്തിപുഴ എന്നത് ഭാരതപുഴയുടെ ഒരു ഭാഗമാണ്.ദക്ഷിണ കാശി (അല്ലെങ്കിൽ തെക്കിന്റെ വാരണാസി) എന്നും ഇത് വിശേഷിപ്പിക്കപ്പെടുന്നു. പാലക്കാട് ബ്രാഹ്മണർ ആദ്യമായി കുടിയേറിപ്പാർത്ത സ്ഥലങ്ങളിൽ ഒന്നാണ് കൽ‌പാത്തി. ഇവിടെ തമിഴ് ബ്രാഹ്മണരാണ് കൂടുതലായും താമസിക്കുന്നത്. പഴയ കൽപ്പാത്തിയും പുതിയ കൽപ്പാത്തിയുമായി കൽപ്പാത്തിയെ വേർതിരിക്കപ്പെട്ടിരിക്കുന്നു.

ഇവിടത്തെ രഥോത്സവം പ്രശസ്തമാണ്. എല്ലാ വർഷവും തുലാം 28, 29, 30 ദിവസങ്ങളിൽ കൽപ്പാത്തി വിശാലാക്ഷീസമേത വിശ്വനാഥസ്വാമിക്ഷേത്രത്തിലാണ് കൽപ്പാത്തി രഥോത്സവം നടക്കുന്നത്. ഇവിടത്തെ പ്രതിഷ്ഠ വിശ്വനാഥ പ്രഭുവും (ശിവൻ) പത്നി വിശാലാക്ഷിയുമാണ് (പാർവതി).    

thumb|300px|left|''കല്പാത്തി രഥോത്സവം''

## എങ്ങനെ എത്തിച്ചേരാം
* ഏറ്റവും അടുത്ത ടൗൺ : പാലക്കാട് - 3 കീ. മീ.
* ഏറ്റവും അടുത്ത റയിൽവേ സ്റ്റേഷൻ: പാലക്കാട് ജംഗ്ഷൻ - 3 കീ. മീ.
* ഏറ്റവും അടുത്ത വിമാനത്താവളം: കോയമ്പത്തൂർ അന്താരാഷ്ട്ര വിമാനത്താവളം - 55 കീ. മീ.

## ഇവയും കാണുക
*കൽപാത്തി രഥോത്സവം
*കൽപ്പാത്തിപ്പുഴ

വർഗ്ഗം:പാലക്കാട് ജില്ലയിലെ ഗ്രാമങ്ങൾ
കുതുബ്

**കുതുബ്** (kutubഎന്നത് *കിതാബ്* (كتاب = ഗ്രന്ഥം) എന്നതിന്റെ ബഹുവചന രൂപമാണ്. ഇസ്‌ലാമിക വിശ്വാസവുമായി ബന്ധപ്പെടുത്തി പറയുമ്പോൾ അതുകൊണ്ടുദ്ദേശിക്കുന്നത് **വേദഗ്രന്ഥങ്ങളെ**യാണ്. 

*മൂസാനബിക്ക് നൽകപ്പെട്ട തൗറാത്ത് (തോറാ) 
*ദാവൂദ് നബിക്ക് നൽകപ്പെട്ട സബൂർ (സങ്കീർത്തനങ്ങൾ)  
*ഈസാനബിക്ക് നൽകപ്പെട്ട ഇൻജീൽ (സുവിശേഷം)  
*മുഹമ്മദ് നബിക്ക് അവതരിപ്പിക്കപ്പെട്ട ഖുർആൻ എന്നിവയാണ് നാല് വേദങ്ങളായി മുസ്‌ലിംകൾ വിശ്വസിക്കുന്നത്. 

വേദഗ്രന്ഥങ്ങളുടെ അവസാന പതിപ്പായി വിശുദ്ധഖുർആനെ അവർ പരിഗണിക്കുന്നു.  വേദങ്ങളെല്ലാം ദൈവത്തിൽനിന്നാണ് എന്നും എല്ലാറ്റിന്റെയും മൂലസന്ദേശം ഒന്നായിരുന്നുവെന്നും അവർ വിശ്വസിക്കുന്നു.

## അവലംബം
കട്ടപ്പന ബ്ലോക്ക് പഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ്  **കട്ടപ്പന ബ്ലോക്ക് പഞ്ചായത്ത്**. 12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ കട്ടപ്പന, ഉപ്പുതറ, വണ്ടൻമേട്,കാഞ്ചിയാർ, ഇരട്ടയാർ,അയ്യപ്പൻ‌ കോവിൽ, ചക്കുപള്ളം എന്നീ ഏഴു ഗ്രാമപഞ്ചായത്തുകൾ ഉൾപ്പെടുന്നു. 372.98 ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1981 നവംബർ 21-നാണ് രൂപീകൃതമായത്.

അണക്കര, അയ്യപ്പൻകോവിൽ, ഏലപ്പാറ, ആനവിലാസം, കൽക്കൂന്തൽ, ചക്കുപള്ളം, കട്ടപ്പന, ഉപ്പുതറ, വാഗമൺ എന്നീ വില്ലേജുകളും കട്ടപ്പന ബ്ലോക്ക് പഞ്ചായത്തിൽ ഉൾപ്പെടുന്നു.

## അതിരുകൾ
* വടക്ക് - നെടുങ്കണ്ടം ബ്ലോക്ക് പഞ്ചായത്ത്
* കിഴക്ക് -  തമിഴ്നാട് സംസ്ഥാനം
* തെക്ക് - അഴുത ബ്ലോക്ക് പഞ്ചായത്ത്
* പടിഞ്ഞാറ് -  ഇടുക്കി ബ്ലോക്ക് പഞ്ചായത്ത്

## പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
റുസ്‌ൽ

**റുസുൽ** (رسل) എന്നത് **റസൂൽ** (رسول) എന്നതിന്റെ ബഹുവചന രൂപം. അയക്കപ്പെട്ടവൻ, ദൂതൻ എന്നാണ് ഈ അറബി പദത്തിന്റെ ഭാഷാർഥം. പ്രവാചകൻ എന്ന് ആ വാക്കിന് അർഥമില്ലെങ്കിലും മലയാള ഭാഷയിൽ പൊതുവായി ഉപയോഗിക്കുന്നത് അതാണ്. ദൈവദൂതൻമാർ എന്നാണ് ഇസ്‌ലാമിക വിശ്വാസകാര്യങ്ങളുമായി ബന്ധപ്പെടുത്തി പറയുമ്പോൾ അതുകൊണ്ടുദ്ദേശിക്കുന്നത്. നബി എന്നും റസൂൽ എന്നും അറബിയിൽ ഉപയോഗിക്കാറുണ്ട്. ഇവയ്ക്കിടയിൽ പണ്ഡിതൻമാർ വ്യത്യാസം കൽപിക്കുന്നുണ്ട്. വേദഗ്രന്ഥവും ശരീഅത്തും (നിയമവിധി) നൽക്കപ്പെട്ടവരെയാണ് റസൂൽ എന്നത് കൊണ്ട് ഉദ്ദേശിക്കുന്നത് എന്ന അവർ വ്യാഖ്യാനിക്കുന്നു.  ചില പ്രവാചകൻമാർ നിലവിലുള്ള വേദവും ശരീഅത്തും അനുസരിച്ച് പ്രവർത്തിക്കാൻ നിയോഗിതരായവരാണ് അവരാണ് നബിമാർ. നബി എന്നതിന് വ്യാപകമായ അർത്ഥമുണ്ട് അതിൽ റസൂലും  ഉൾപെടുന്നു. എന്നാൽ എല്ലാ നബിമാരും റുസുലിൽ ഉൾപെടുന്നില്ല.

ഇസ്‌ലാമിക വിശ്വാസമനുസരിച്ച് ഇവർക്കിടയിൽ യാതൊരു വിവേചനവും കൽപിക്കാൻ പാടില്ല.  എന്നാൽ ചില ദൂതൻമാർ തങ്ങളുടെ പ്രവർത്തനങ്ങളാൽ സവിശേഷ സ്ഥാനം കരസ്ഥമാക്കിയിരിക്കുന്നു. ഉലുൽ അസ്മ് (നിശ്ചയദാർഢ്യമുള്ള ദൈവദൂതന്മാർ) എന്ന വിശേഷണത്തിന് അവർ അർഹരായിരിക്കുന്നു. ഒന്നേകാൽ ലക്ഷത്തിലധികം ദൈവദൂതൻമാർ ലോകത്ത് ആഗതരായിട്ടുണ്ടെന്ന് മുസ്ലിംകൾ വിശ്വസിക്കുന്നു.

## അവലംബം

വർഗ്ഗം:ഇസ്ലാമികം
ഇസ്രായേൽ ജനത

**House of Israel** എന്ന് ബൈബിളിൽ പരാമർശിക്കപ്പെടുന്ന ഈ ജനത, അബ്രഹാമിന്റെ മകനായ ഇസ്ഹാഖിന്റെ(ഐസക്ക്) വംശാവലിയിൽ പ്പെടുന്നവരായി കരുതി വരുന്നു. ഖുർആനിൽ യഹൂദമത വിശ്വാസികളെ പൊതുവെ പരാമർശിക്കാൻ ഉപയോഗിക്കുന്ന പ്രയോഗം ബനീ ഇസ്രാഈൽ എന്നാണ് (ഇസ്രാഈൽ സന്തതികൾ).
ഇസ്ഹാഖിന്റെ മകനായ യാഖൂബിന്റെ (ജേക്കബ്|യാക്കോബ്) മറ്റൊരു പേരാണ് ഇസ്രാഈൽ. ബൈബിൾ പ്രകാരം, യാക്കോബ് ഒരു ദൈവദൂതനുമായി (മാലാഖ) മല്പിടിത്തതിൽ ഏർപ്പെട്ടു വിജയം വരിച്ച്  അനുഗ്രഹം നേടിയതിനാൽ  "ദൈവത്തെ അതിജയിച്ചവൻ" എന്ന അർത്ഥം വരുന്ന ഇസ്രാഈൽ എന്നു വിളിക്കപ്പെട്ടു.
 യാക്കോബിന്റെ പന്ത്രണ്ട് മക്കളാണ് ഇസ്രാഈൽ ഗോത്രത്തിനു ജന്മം നൽകിയത് എന്നു തോറയും പരാമർശിക്കുന്നു.

## അവലംബം


വർഗ്ഗം:ബൈബിൾ
വർഗ്ഗം:ഖുർആൻ
വർഗ്ഗം:ജനവിഭാഗങ്ങൾ
നെടുങ്കണ്ടം ബ്ലോക്ക് പഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ്  **നെടുങ്കണ്ടം** . 12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ പാമ്പാടുംപാറ,സേനാപതി, കരുണാപുരം,രാജാക്കാട്,നെടുങ്കണ്ടം,ഉടുമ്പൻചോല, രാജകുമാരി എന്നീ ഏഴു ഗ്രാമപഞ്ചായത്തുകൾ ഉൾപ്പെടുന്നു. 341.9 ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1981 നവംബർ 29-നാണ് രൂപീകൃതമായത്.

പാമ്പാടുംപാറ, ചതുരംഗപാറ, കരുണാപുരം, ബൈസൺവാലി, കൊന്നത്തടി, ഗാന്ധിപാറ, രാജക്കാട്, പാറത്തോട്, ഉടുമ്പൻചോല, രാജകുമാരി, കൽക്കൂന്തൽ എന്നീ വില്ലേജുകളും നെടുങ്കണ്ടം ബ്ലോക്ക് പഞ്ചായത്തിൽ ഉൾപ്പെടുന്നു.

## അതിരുകൾ
* വടക്ക് - ദേവികുളം ബ്ലോക്ക് പഞ്ചായത്ത്
* കിഴക്ക് - തമിഴ്നാട് സംസ്ഥാനം
* തെക്ക് - കട്ടപ്പന ബ്ലോക്ക് പഞ്ചായത്ത്
* പടിഞ്ഞാറ് -  അടിമാലി ബ്ലോക്ക് പഞ്ചായത്ത്, ഇടുക്കി ബ്ലോക്ക് പഞ്ചായത്ത്

## പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
ഇടുക്കി ബ്ലോക്ക് പഞ്ചായത്ത്

ഇടുക്കി ജില്ലയിലെ തൊടുപുഴ, ഉടുമ്പൻചോല, പീരുമേട് എന്നീ താലൂക്കുകളിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ്  ഇടുക്കി. ഈ ബ്ലോക്ക് പഞ്ചായത്തിൽ കഞ്ഞിക്കുഴി,വാത്തിക്കുടി,അറക്കുളം, കാമാക്ഷി, വാഴത്തോപ്പ്, മരിയാപുരം, എന്നീ ആറു ഗ്രാമപഞ്ചായത്തുകൾ ഉൾപ്പെടുന്നു. 12 ഡിവിഷനുകളുള്ള ബ്ലോക്ക് പഞ്ചായത്തിന്റെ വിസ്തൃതി 765.45 ചതുരശ്രകിലോമീറ്ററാണ്.

കഞ്ഞിക്കുഴി, വാത്തിക്കുടി, ഉപ്പുതോട്, അറക്കുളം, ഇലപ്പള്ളി, ഇടുക്കി, ഉപ്പുതറ, കുടയത്തൂർ, തങ്കമണി, ഉപ്പുതോട്, വാഴത്തോപ്പ് എന്നീ വില്ലേജുകളും ഇടുക്കി ബ്ലോക്ക് പഞ്ചായത്തിൽ ഉൾപ്പെടുന്നു.

## അതിരുകൾ
* വടക്ക് - അടിമാലി ബ്ലോക്ക് പഞ്ചായത്ത്, ഇളംദേശം ബ്ലോക്ക് പഞ്ചായത്ത്
* കിഴക്ക് - കട്ടപ്പന ബ്ലോക്ക് പഞ്ചായത്ത്
* തെക്ക് - ഈരാറ്റുപേട്ട ബ്ലോക്ക് പഞ്ചായത്ത്, അഴുത ബ്ലോക്ക് പഞ്ചായത്ത്, കട്ടപ്പന ബ്ലോക്ക് പഞ്ചായത്ത്
* പടിഞ്ഞാറ് - ഇളംദേശം ബ്ലോക്ക് പഞ്ചായത്ത്, ഈരാറ്റുപേട്ട ബ്ലോക്ക് പഞ്ചായത്ത്

## പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
നചികേതസ്സ്

കഠോപനിഷത്തിലും, തൈത്തിരീയോപനിഷത്തിലും, ബ്രാഹ്മണത്തിലും, മഹാഭാരതം അനുശാസനപർവ്വം 106 ആം അധ്യായത്തിലും പരാമർശ്ശിക്കപ്പെടുന്ന വ്യക്തിയാണ് **നചികേതസ്**. ആചാരനിഷ്ടനായ യജ്ഞശ്രയസ്സിന്റെ പുത്രനാണ് ഇദ്ദേഹം. കഠോപനിഷത്ത്, യമൻ നചികേതസ്സിന് ആത്മതത്വം ഉപദേശിക്കുന്ന രീതിയിലാണ് മുന്നോട്ട് പോകുന്നത്.

യജ്ഞശ്രശസ്സ് ഒരു യാഗം നടത്തി. അതിന്റെ ഭാഗമായി കുറേ പശുക്കളെ ദാനം ചെയ്തു. പശുക്കൾ പുല്ലുതിന്നാനോ വെള്ളം കുടിക്കാനോ കഴിയാത്തതായിരുന്നു. ഇതു കണ്ട് യജ്ഞശ്രയസ്സിന്റെ പുത്രനായ നചികേതസ് പാപപൂരിതമായ ഈ ദാനത്തിന്റെ ഫലമായി പിതാവ് അത്യന്തം ദുരിതത്തിലാകുമെന്ന് മനസ്സിലായി. നല്ലവനും ബുദ്ധിമാനുമായ നചികേതസ് പിതാവിനെ ഈ ദുർവിധിയിൽ നിന്നും രക്ഷിക്കാൻ തീരുമാനിച്ചു. അദ്ദേഹം പിതാവിനോട് തന്നെ ആർക്കാണ് ദാനംചെയ്യുന്നതെന്ന് ചോദിച്ചു. തന്നെയും ആർക്കെങ്കിലും കൊടുക്കണമെന്ന് കുട്ടി പല പ്രാവശ്യം കെഞ്ചി. ദേഷ്യം വന്ന പിതാവ് നിന്നെ യമനാണ് കൊടുക്കാൻ പോകുന്നതെന്ന് പറഞ്ഞു. 

അച്ഛന്റെ വാക്കുകൾ വൃഥാവിലാകരുത് എന്ന തീരുമാനത്തോടെ നചികേതസ്, യമലോകത്തേക്ക് യാത്രയായി. യമനെ കാത്ത് മൂന്ന് രാത്രികൾ നിൽക്കേണ്ടി വന്ന നചികേതസിനു പ്രായശ്ചിത്തമായി ഓരോ രാത്രികൾക്കും ഓരോ വരം നൽകാമെന്നും പറഞ്ഞു. ഇതിന്റെ ഭാഗമായി നചികേതസ് ആത്മജ്ഞാനം ആവശ്യപ്പെടുകയും, തന്റെ ശിഷ്യന് അതിനുള്ള യോഗ്യത ഉണ്ടെന്ന് പരീക്ഷിച്ചറിഞ്ഞ ശേഷം യമദേവൻ അത് നൽകുകയും ചെയ്യുന്നു

വർഗ്ഗം:ഹിന്ദു പുരാണകഥാപാത്രങ്ങൾ
ദേവികുളം ബ്ലോക്ക് പഞ്ചായത്ത്

ലഘുചിത്രം|ദേവികുളം ബ്ലോക്ക് പഞ്ചായത്ത്ഇടുക്കി ജില്ലയിലെ ദേവികുളം, ഉടുമ്പൻചോല താലൂക്കുകളിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ്  ദേവികുളം. 12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ മറയൂർ, മൂന്നാർ, കാന്തല്ലൂർ,വട്ടവട, ശാന്തൻപാറ,ചിന്നക്കനാൽ, മാങ്കുളം ,എന്നീ ഏഴ്  ഗ്രാമപഞ്ചായത്തുകളും,  2010 നവംബർ 1നു രൂപീകൃതമായ  കേരളത്തിലെ ഏക ആദിവാസി ഗ്രാമ പഞ്ചായത്തായ ഇടമലക്കുടിയും ഉൾപ്പെടുന്നു. 994.49 ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1963 ജൂലൈ 1-നാണ് രൂപീകൃതമായത്.

മറയൂർ, കണ്ണൻദേവൻ ഹിൽസ്, കാന്തല്ലൂർ, വട്ടവട, പൂപ്പാറ, ചിന്നക്കനാൽ, മാങ്കുളം, കീഴന്തൂർ, ശാന്തൻപാറ എന്നീ വില്ലേജുകളാണ്  ദേവികുളം ബ്ലോക്ക് പഞ്ചായത്തിൽ ഉൾപ്പെടുന്നത്

## അതിരുകൾ
* വടക്ക് - തമിഴ്നാട് സംസ്ഥാനം, കോയമ്പത്തൂർ ജില്ല
* കിഴക്ക് -  തമിഴ്നാട്ടിലെ മധുര ജില്ല
* തെക്ക് -  നെടുങ്കണ്ടം ബ്ലോക്ക് പഞ്ചായത്ത്, അടിമാലി ബ്ലോക്ക് പഞ്ചായത്ത്
* പടിഞ്ഞാറ് -  അടിമാലി ബ്ലോക്ക് പഞ്ചായത്ത്

## പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
അഴുത ബ്ലോക്ക് പഞ്ചായത്ത്

ഇടുക്കി ജില്ലയിലെ പീരുമേട്  താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ് **അഴുത**. 
12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ പെരുവന്താനം,കുമിളി, കൊക്കയാർ,പീരുമേട്,ഏലപ്പാറ,വണ്ടിപ്പെരിയാർ, എന്നീ ആറ് ഗ്രാമപഞ്ചായത്തുകൾ ഉൾപ്പെടുന്നു. 1236.32 ചതുരശ്രകിലോമീറ്ററാണ്  ഈ ബ്ലോക്ക് പഞ്ചായത്തിന്റെ വിസ്തൃതി. അഴുത ബ്ളോക്ക് പഞ്ചായത്ത് നിലവിൽ വന്നത് 1952 ഒക്ടോബർ 2-നാണ്. പീരുമേട് എന്ന പേരിൽ ഇപ്പോൾ അറിയപ്പെടുന്ന , പീരുമേട് താലൂക്ക് ആസ്ഥാനത്തുള്ള സ്ഥലം  മുൻപ് അഴുത എന്നാണ് അറിയപ്പെട്ടിരുന്നത്. അഴുതയാറിന്റെ തുടക്കം ഈ പ്രദേശത്തു നിന്നാണ്. ബ്ലോക്ക് പഞ്ചായത്ത് ഓഫീസിനു സമീപത്തു തന്നെ പീരുമേട് താലൂക്ക് ഓഫീസും, കോടതിയും സ്ഥിതി ചെയ്യുന്നു.

## അതിരുകൾ
* വടക്ക് -  ഇടുക്കി ബ്ലോക്ക് പഞ്ചായത്ത്, കട്ടപ്പന ബ്ലോക്ക് പഞ്ചായത്ത്
* കിഴക്ക് -  തമിഴ്നാട് സംസ്ഥാനം
* തെക്ക് -  പത്തനംതിട്ട ജില്ലയിലെ റാന്നി ബ്ലോക്ക് പഞ്ചായത്ത്
* പടിഞ്ഞാറ് -  കോട്ടയം ജില്ലയിലെകാഞ്ഞിരപ്പള്ളി ബ്ലോക്ക് പഞ്ചായത്ത്, ഈരാറ്റുപേട്ട ബ്ലോക്ക് പഞ്ചായത്ത്

## പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
ശമുവേലിന്റെ പുസ്തകങ്ങൾ

എബ്രായ ബൈബിളിലും പഴയനിയമം എന്നു ക്രിസ്ത്യാനികൾ വിളിക്കുന്ന രചനാസമുച്ചയത്തിലും ഉൾപ്പെടുന്ന രണ്ടു ഗ്രന്ഥങ്ങളാണ് ശമുവേലിന്റെ പുസ്തകങ്ങൾ.  എബ്രായ ഭാഷയിലാണ് ഇതിന്റെ മൂലം രചിക്കപ്പെട്ടത്.  ഇസ്രായേലിൽ ന്യായാധിപന്മാരെന്നറിയപ്പെട്ടിരുന്ന ഗോത്രനേതാക്കളുടെ ഭരണത്തിന്റെ അവസാനഘട്ടത്തിൽ ആരംഭിച്ച് രാജവാഴ്ചയുടെ സ്ഥാപനത്തിലൂടെ പുരോഗമിച്ച്, ആദ്യരാജാവായ സാവൂളിന്റേയും ഇസ്രായേലിന്റെ ചരിത്രത്തിലെ ഏറ്റവും പ്രസിദ്ധനായ രാജാവ് ദാവീദിന്റേയും കഥ പറയുന്ന ഈ കൃതി, ദാവീദിന്റെ വയോവൃദ്ധാവസ്ഥയിൽ സമാപിക്കുന്നു.  ശമുവേലിന്റെ പുസ്തകം എന്ന ഗ്രന്ഥനാമത്തിന്, ഇസ്രായേലിന്റെ അവസാനത്തെ ന്യായാധിപനും രാജവാഴ്ചയിലേക്കുള്ള ഗോത്രങ്ങളുടെ പരിവർത്തനത്തിൽ നിർണ്ണായക പങ്കുവഹിച്ചവനുമായ ശമുവേലിന്റെ പേരുമായാണ് ബണ്ഡം.  ഈ കൃതിയിൽ ഏറെ പ്രാധാന്യത്തോടെ പ്രത്യക്ഷപ്പെടുന്ന ഒരു കഥാപാത്രമാണ് ശമുവേൽ.

ശമുവേൽ ഒന്നാം പുസ്തകം, രണ്ടാം പുസ്തകം എന്നിങ്ങനെ വിഭജിക്കപ്പെട്ടിട്ടുണ്ടെങ്കിലും ഈ കൃതി യഥർത്ഥത്തിൽ ഒരു പുസ്തകം തന്നെയാണ്.  രണ്ടു ഭാഗങ്ങളായുള്ള വിഭജനം ആദ്യം സ്വീകരിച്ചത് പുരാതന ഗ്രീക്ക് പരിഭാഷയായ സെപ്ത്വജിന്റിലാണ്.  ക്രി.വ. നാലാം നൂറ്റാണ്ടിൽ ക്രിസ്തീയ ബൈബിൾ സമുച്ചയത്തിന്റെ ലത്തീൻ പരിഭാഷയായ വുൾഗാത്ത സൃഷ്ടിച്ച ജെറോം സെപ്ത്വജിന്റിലെ വിഭജന രീതി സ്വീകരിച്ചതോടെ അതിനു പ്രചാരം കിട്ടി.  ഗ്രീക്ക്, ലത്തീൻ പരിഭാഷകളിൽ ശമുവേലിന്റെ പുസ്തകങ്ങൾ  പ്രത്യക്ഷപ്പെടുന്നത് അവയെ തുടർന്നു വരുന്ന രാജാക്കന്മാരുടെ പുസ്തകങ്ങൾ കൂടി ചേർന്ന് നാലു പുസ്തകങ്ങൾ ഉൾപ്പെട്ട ഒരു പരമ്പരയുടെ ഭാഗമായാണ്.  ഈ പരമ്പരയിൽ ശമുവേലിന്റെ പുസ്തകം രാജാക്കന്മാരുടെ ഒന്നും രണ്ടു പുസ്തകങ്ങളും, ഒന്നായിരുന്ന രാജാക്കന്മാരുടെ പുസ്തകം, രാജാക്കന്മാർ മൂന്നും നാലും പുസ്തകങ്ങളും ആയിത്തീർന്നു.   പതിനാറാം നൂറ്റാണ്ടിൽ വെനീസിൽ മുദ്രണം ചെയ്യപ്പെട്ട ദാനിയേൽ ബോംബെർഗിന്റെ യഹൂദ ബൈബിൾ പോലും ഈ ക്രമീകരണം സീകരിച്ചു.

## ഘടന

മൊത്തം 55 അദ്ധ്യായങ്ങളുള്ള ഈ ഗ്രന്ഥങ്ങളുടെ ഏകദേശഘടന ഇപ്രകാരമാണ്:-

* 1 ശമുവേൽ  1-15      ശമുവേലും സാവൂളും
* 1 ശമുവേൽ  16-31    സാവൂളും ദാവീദും
*  2 ശമുവേൽ  1-8       ദാവീദിന്റെ അധികാരപ്രാപ്തി
*  2 ശമുവേൽ  9-20     ദാവീദിന്റെ ഭരണം
*  2 ശമുവേൽ  21-24   വർണ്ണനകൾ, സങ്കീർത്തനങ്ങൾ, പട്ടികകൾ

  

## അവലംബം


വർഗ്ഗം:എബ്രായ ബൈബിൾ
അടിമാലി ബ്ലോക്ക് പഞ്ചായത്ത്

ഇടുക്കി ജില്ലയിലെ ദേവികുളം താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ് അടിമാലി. അടിമാലി, കൊന്നത്തടി, ബൈസൺ വാലി, വെള്ളത്തൂവൽ, പള്ളിവാസൽ എന്നീ അഞ്ചു ഗ്രാമപഞ്ചായത്തുകൾ അടിമാലി ബ്ലോക്കിൽ സ്ഥിതി ചെയ്യുന്നു. 

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
ഇളംദേശം ബ്ലോക്ക് പഞ്ചായത്ത്

ഇടുക്കി ജില്ലയിലെ തൊടുപുഴ താലൂക്കിൽ സ്ഥിതി ചെയ്യുന്ന ബ്ളോക്ക് പഞ്ചായത്താണ്  ഇളംദേശം. 12 ഡിവിഷനുകൾ ഉള്ള ഈ ബ്ലോക്ക് പഞ്ചായത്തിൽ വണ്ണപ്പുറം, ഉടുമ്പന്നൂർ, കോടിക്കുളം,ആലക്കോട്, വെള്ളിയാമറ്റം,കരിമണ്ണൂർ, കുടയത്തൂർ എന്നീ ഏഴു ഗ്രാമപഞ്ചായത്തുകൾ ഉൾപ്പെടുന്നു. 277.87ചതുരശ്രകിലോമീറ്റർ വിസ്തൃതിയുള്ള ഈ ബ്ലോക്ക് പഞ്ചായത്ത് 1960 ഒക്ടോബർ 13-നാണ് ഉദ്ഘാടനം നിർവഹിക്കപ്പെട്ടത്.

വണ്ണപ്പുറം, കോടിക്കുളം, ഉടുമ്പന്നൂർ, കരിമണ്ണൂർ, നെയ്യശ്ശേരി, ആലക്കോട്, വെള്ളിയാമറ്റം, കുടയത്തൂർ, അറക്കുളം എന്നീ വില്ലേജുകളും കട്ടപ്പന ബ്ലോക്ക് പഞ്ചായത്തിൽ ഉൾപ്പെടുന്നു.

## അതിരുകൾ
* വടക്ക് -  കോതമംഗലം ബ്ലോക്ക് പഞ്ചായത്ത്
* കിഴക്ക് -  ഇടുക്കി ബ്ലോക്ക് പഞ്ചായത്ത്
* തെക്ക് - ഈരാറ്റുപേട്ട ബ്ലോക്ക് പഞ്ചായത്ത്
* പടിഞ്ഞാറ് -  തൊടുപുഴ ബ്ലോക്ക് പഞ്ചായത്ത്,  തൊടുപുഴ നഗരസഭ

## പൊതുവിവരങ്ങൾ
പൊതുവിവരങ്ങൾ:- 2001 ലെ ജനസംഖ്യാ കണക്കെടുപ്പനുസരിച്ച്:

വർഗ്ഗം:ഇടുക്കി ജില്ലയിലെ ബ്ലോക്ക് പഞ്ചായത്തുകൾ
ദേവികുളം താലൂക്ക്

ഇടുക്കി ജില്ലയിലെ അഞ്ച് താലൂക്കുകളിലൊന്നാണ് **ദേവികുളം താലൂക്ക്**. 1774.16 ചതുരശ്ര കിലോമീറ്ററാണ് ഇതിന്റെ വിസ്തൃതി. ജില്ലയിൽ ആകെയുള്ള 67 വില്ലേജുകളിൽ 13 വില്ലേജുകൾ ദേവികുളം താലൂക്കിൽ ഉൾപ്പെടുന്നു.

## വില്ലേജുകൾ
# ആനവിരട്ടി
# കണ്ണൻ ദേവൻ ഹിൽസ്
# കാന്തല്ലൂർ
# കീഴാന്തൂർ
# കൊട്ടക്കൊമ്പൂർ
# കുഞ്ചിത്തണ്ണി
# മാങ്കുളം
# മന്നാംകണ്ടം
# മറയൂർ
# പള്ളിവാസൽ
# വട്ടവട
# വെള്ളത്തൂവൽ
#മൂന്നാർ

വർഗ്ഗം:ഇടുക്കി ജില്ലയിലെ താലൂക്കുകൾ
പീരുമേട് താലൂക്ക്

ഇടുക്കി ജില്ലയിലെ അഞ്ച് താലൂക്കുകളിലൊന്നാണ് പീരുമേട് താലൂക്ക്. 1286.37 ചതുരശ്ര കിലോമീറ്ററാണ് ഇതിന്റെ വിസ്തൃതി. ജില്ലയിൽ ആകെയുള്ള 64 വില്ലേജുകളിൽ 10 വില്ലേജുകൾ പീരുമേട് താലൂക്കിൽ ഉൾപ്പെടുന്നു. പ്രമുഖ വിനോദ സഞ്ചാര കേന്ദ്രങ്ങളായ തേക്കടി, കുമിളി, വാഗമൺ എന്നിവ ഈ താലുക്കിലാണ്. പരുന്തും പാറ, പാഞ്ചാലിമേട്എന്നിവയും ജനശ്രദ്ധ നേടിവരുന്നു. വണ്ടിപ്പെരിയാർ പോലിസ് സ്റ്റേഷൻ ജംഗ്ഷനിൽ നിന്നും 16 കിലോമിറ്റർ തേയില തോട്ടത്തിനുള്ളിലൂടെ അരണക്കൽ , മൗണ്ട്, ശബരിമല  എസ്റ്റേറ്റുകളിലൂടെ സഞ്ചരിച്ചാൽ  സത്രം ടൂറിസം മേഖലയിൽ എത്താം. ഹരിതാഭമായ മൊട്ടക്കുന്നുകൾ നിറഞ്ഞ  പ്രകൃതിയുടെ കാഴ്ചകൾ ഹൃദയം കവരുന്നതാണ്.ശബരിമല ക്ഷേത്രവുമായി ബന്ധപ്പെട്ട് ഏറെ പ്രാധാന്യമർഹിക്കുന്ന പ്രദേശവുമാണ് സത്രം. രാജഭരണ കാലം മുതലുള്ള പരമ്പരാഗത   കാൽനടപ്പാതയും ഇത് വഴിയാണ്. ശബരിമലയിലേക്ക് എത്തിയിരുന്ന രാജാക്കൻമാരും മറ്റും താമസിച്ചിരുന്ന സത്രം ( താമസ സ്ഥലം, കെട്ടിടം )ത്തിന്റെ ചരിത്ര അവശേഷിപ്പുകളും കാണാം.

## താലൂക്ക് ഓഫീസ്
താരതമ്യേന ഒരു ചെറിയ പട്ടണമായ പീരുമേട് ടൗണിൽ (അഴുത)നിന്നും 500 മീറ്ററോളം മാറിയാണ് പീരുമ്മേട് താലൂക്ക് ഓഫീസ് സ്ഥിതി ചെയ്യുന്നത്. ഒരു നൂറ്റാണ്ടോളം പഴക്കമുള്ള കെട്ടിടത്തിൽ താലൂക്ക് ഓഫീസും , മജിസ്ട്രേറ്റ് കോടതിയും , സബ്-ട്രഷറിയും പ്രവർത്തിക്കുന്നു.പീരുമേട് താലുക്ക് ആസ്ഥാനമാക്കി രൂപീകരിച്ചിട്ടുള്ള സംസ്ഥാന ദുരന്ത നിവാരണ കേന്ദ്രവും ഈ കെട്ടിടത്തിലാണ് പ്രവർത്തിക്കുക. താലുക്ക് ഒഫീസിനടുത്തായി അഴുത ബ്ലോക്ക് പഞ്ചായത്ത് ഓഫീസ്, പീരുമേട് പഞ്ചായത്ത് ഓഫീസ്, വില്പന നികുതി ഓഫീസ്, വാട്ടർ അതോറിറ്റിയുടെയും പൊതുമരാമത്ത് വകുപ്പിന്റെയും ഓഫീസുകൾ,മൃഗാശുപത്രി. വനം വകുപ്പിന്റെ ഓഫീസുകൾ  എന്നിവയുമുണ്ട്. അടുത്തു തന്നെയുള്ള മിനി സിവിൽ സ്റ്റേഷനിൽ റീ-സർവ്വേ , മോട്ടോർ വാഹന വകുപ്പ് , എംപ്ലോയ്മെന്റ് എക്സ്ചേഞ്ച് , പട്ടിക ജാതി / പട്ടിക വർഗ്ഗ വികസന വകുപ്പ് , എന്നിങ്ങനെ വിവിധ വകുപ്പുകളുടെ ഓഫീസുകൾ പ്രവർത്തിക്കുന്നു. 
## വില്ലേജുകൾ

# ഏലപ്പാറ
# കൊക്കയാർ
# കുമിളി
# മഞ്ചുമല
# മ്ലാപ്പാറ
# പീരുമേട്
# പെരിയാർ
# പെരുവന്താനം
# ഉപ്പുതറ
# വാഗമൺ

വർഗ്ഗം:ഇടുക്കി ജില്ലയിലെ താലൂക്കുകൾ
തൊടുപുഴ താലൂക്ക്

ഇടുക്കി ജില്ലയിലെ നാലു താലൂക്കുകളിലൊന്നാണ് **തൊടുപുഴ താലൂക്ക്**. 973.29 ചതുരശ്ര കിലോമീറ്ററാണ് ഇതിന്റെ വിസ്തൃതി. ജില്ലയിൽ ആകെയുള്ള 64 വില്ലേജുകളിൽ 19 വില്ലേജുകൾ തൊടുപുഴ താലൂക്കിൽ ഉൾപ്പെടുന്നു. 

## വില്ലേജുകൾ
# ആലക്കോട്
# അറക്കുളം
# എലപ്പള്ളി
# ഇടുക്കി
# കഞ്ഞിക്കുഴി
# കാരിക്കോട്
# കരിമണ്ണൂർ
# കരിങ്കുന്നം
# കോടിക്കുളം
# കുടയത്തൂർ
# കുമാരമംഗലം
# മണക്കാട്
# മുട്ടം
# നെയ്യശ്ശേരി
# പുറപ്പുഴ
# തൊടുപുഴ
# ഉടുമ്പന്നൂർ
# വണ്ണപ്പുറം
# വെള്ളിയാമറ്റം

വർഗ്ഗം:ഇടുക്കി ജില്ലയിലെ താലൂക്കുകൾ
ഉടുമ്പൻചോല താലൂക്ക്

ഇടുക്കി ജില്ലയിലെ അഞ്ച് താലൂക്കുകളിലൊന്നാണ് ഉടുമ്പഞ്ചോല താലൂക്ക്. 2013 ൽ ഉടുമ്പഞ്ചോല, തൊടുപുഴ താലൂക്കുകൾ വിഭജിച്ച് ഇടുക്കി താലൂക്ക് രൂപീകരിച്ചിരുന്നു. 656.66 ചതുരശ്ര കിലോമീറ്റർ വിസ്തൃതിയുള്ള താലൂക്കിൽ ജനസംഖ്യ 283,369 ആണ്. ജില്ലയിൽ ആകെയുള്ള 64 വില്ലേജുകളിൽ 18 വില്ലേജുകൾ ഉടുമ്പഞ്ചോല താലൂക്കിൽ ഉൾപ്പെടുന്നു.

## വില്ലേജുകൾ
# അണക്കര
# ആനവിലാസം
# ചക്കുപള്ളം
# ചതുരംഗപ്പാറ
# ചിന്നക്കനാൽ
# കൽകൂന്തൽ
# കാന്തിപ്പാറ 
# ഇരട്ടയാർ
# കരുണാപുരം
# പാമ്പാടുംപാറ
# പാറത്തോട്
# പൂപ്പാറ
# ബൈസൺവാലി (പൊട്ടൻകാട്)
# രാജാക്കാട്
# രാജകുമാരി
# ശാന്തൻപാറ
# ഉടുമ്പഞ്ചോല
# വണ്ടൻമേട്

വർഗ്ഗം:ഇടുക്കി ജില്ലയിലെ താലൂക്കുകൾ
അടിമാലി

കേരളത്തിലെ ഇടുക്കി ജില്ലയിലെ ദേവികുളം താലൂക്കിൽ സ്ഥിതി ചെയ്യുന്ന അടിമാലി ഗ്രാമപഞ്ചായത്തിന്റെ ആസ്ഥാനമാണ് **അടിമാലി**. വിനോദസഞ്ചാര കേന്ദ്രമായ മൂന്നാറിന് 30 കിലോമീറ്റർ സമീപമാണ് അടിമാലി. മൂന്നാറിന് പോകുന്ന വിനോദ സഞ്ചാരികളുടെ ഇടതാവളമാണ് അടിമാലി. കൊച്ചി - മധുര ദേശീയപാത അടിമാലിയിലൂടെ കടന്നു പോകുന്നു. ദേശീയപാത 185 (അടിമാലി - കുമളി) അടിമാലിയിൽ നിന്നും ആരംഭിക്കുന്നു. മലയോര വാണിജ്യമായും മലയോര വ്യവസായികമായും വളർന്നുകൊണ്ടിരിക്കുന്ന അടിമാലിയുടെ പ്രധാനവരുമാനം കൃഷിയിൽ നിന്നാണ്. 

## അധികാരപരിധികൾ
* പാർലമെന്റ് മണ്ഡലം - ഇടുക്കി ലോകസഭാമണ്ഡലം
* നിയമസഭ മണ്ഡലം - ദേവികുളം നിയമസഭാമണ്ഡലം

## പ്രധാനസ്ഥാപനങ്ങൾ
* ഈസ്റ്റേൺ 
* മിസ്റ്റി ഓട്ടോ ഹബ് 
* സെന്റ് ജൂഡ് ചർച്ച്‌
*സെന്റ് ജോർജ് ചർച്ച്‌
*സെന്റ് മാർട്ടിൻ ചർച്ച്‌ 
* സ്വർഗീയ വിരുന്ന് ചർച്ച്
*അടിമാലി ശ്രീ ഭഗവതി ക്ഷേത്രം (ഭഗവതി വൈഷ്ണവ മഹാദേവ ക്ഷേത്രം)
*ശാന്തിഗിരി ശ്രി മഹേശ്വര ക്ഷേത്രം
*അടിമാലി മഹാവിഷ്ണു ക്ഷേത്രം
*പുതിയകാവ് ഭഗവതി ക്ഷേത്രം
* അടിമാലി സർക്കാർ ഹൈസ്കൂൾ
* അടിമാലി മസ്ജിദ്
* ഹണ്ടർ വേൾഡ് റിസോർട് 
### വിദ്യഭ്യാസ   സ്ഥാപനങ്ങൾ
*ഗവണ്മെന്റ് ഹൈ സ്കൂൾ അടിമാലി 
* ജൂനിയർ ടെക്നിക്കൽ ഹൈസ്കൂൾ 
*എസ്  എൻ ഡി പി  ഹയർ സെക്കന്ററി സ്കൂൾ
*എസ്  എൻ ഡി പി വൊക്കേഷണൽ  ഹയർ സെക്കന്ററി സ്കൂൾ അടിമാലി
* എസ് വി വി ഇ എം എച്ച് എസ്  അടിമാലി
*വിശ്വ ദീപ്തി  ഇംഗ്ലീഷ്  മീഡിയം  പബ്ലിക്ക് സ്കൂൾ അടിമാലി 
* ഈസ്റ്റേൺ ന്യൂട്ടൻ  സ്കൂൾ അടിമാലി 
* എം  ബി  കോളെജ്
* കാർമൽ ഗിരി കോളേജ്
*എസ്  ൻ  ഡി പി  ടീച്ചേർസ്  ട്രെയിനിംഗ്  ഇൻസ്റ്റിറ്റ്യൂട്ട് 
*മോർണിംഗ്  സ്റ്റാർ  നേഴ്സ് ഇൻസ്റ്റിറ്റ്യൂട്ട് 
* ലോഗോസ്  എജുകെഷൻ  ഇൻസ്റ്റിറ്റ്യൂട്ട്
*ജി ടെക്
*എൻജിലിസ അക്കാഡമി 

## സമീപപ്രദേശങ്ങൾ
#ഇരുമ്പുപാലം
#കൂമ്പൻപാറ 	
#വാളറ
#ചീയപ്പാറ
#കല്ലാർകുട്ടി
#ആയിരമേക്കർ
#ഇരുന്നൂറേക്കർ
#കുരിശുകുത്തി
#കമ്പിളികണ്ടം
#പെരിഞ്ചാൻകുട്ടി

## ചിത്രശാല

File:Santhagiri_Shri_Maheshwara_Temple,_Adimali.JPG|ശാന്തിഗിരി ശ്രി മഹേശ്വരക്ഷേത്രം
File:Neriamangalam bridge.PNG|നേര്യമംഗലം പാലം,അടിമാലിയുടെ കവാടം
File:Cheeyappara Waterfalls (2).jpg|ചീയപ്പാറ വെള്ളച്ചാട്ടം
File:Valara Waterfalls (4).jpg|വാളറ വെള്ളച്ചാട്ടം
File:Kodai adimali.jpg|അടിമാലി വെള്ളച്ചാട്ടം
File:Adimali_-_അടിമാലി.JPG|അടിമാലി പട്ടണം
File:Adimali_Govt._High_School.JPG|അടിമാലി സർക്കാർ ഹൈസ്കൂൾ
File:Adimali_Masjid_-_അടിമാലി_മസ്ജിദ്.JPG|അടിമാലി മസ്ജിദ്


## അവലംബങ്ങൾ

വർഗ്ഗം:ഇടുക്കി ജില്ലയിലെ പട്ടണങ്ങൾ
പൈനാവ്

ഇടുക്കി ജില്ലയുടെ ആസ്ഥാനമാണ് **പൈനാവ്**. ഇടുക്കി ജില്ലാ കളക്ട്രേറ്റ് ഇവിടെ കുയിലിമലയിൽ  സ്ഥിതി ചെയ്യുന്നു. പ്രകൃതി രമണീയമായ ഭൂപ്രദേശം ആണ്, പശ്ചിമഘട്ട മലനിരകൾ കടന്നു പോകുന്നു. ജില്ലാ ആസ്ഥാനം ജില്ലയുടെ തന്നെ പേരിൽ അറിയപ്പെടാത്ത കേരളത്തിലെ രണ്ടു ജില്ലകളിൽ ഒന്നിന്റെ ആസ്ഥാനമാണ് പൈനാവ്. വയനാട് ജില്ലയുടെ ആസ്ഥാനമായ കല്പറ്റ ആണ് രണ്ടാമത്തേത്. ഇടുക്കി ജലവൈദ്യുത പദ്ധതിയുടെ ഭാഗമായ ചെറുതോണി അണക്കെട്ട് , ഇടുക്കി അണക്കെട്ട് എന്നിവ  പൈനാവിനടുത്തായി സ്ഥിതി ചെയ്യുന്നു. പൈനാവിന്റെ ഏറ്റവും അടുത്തുള്ള പട്ടണമാണ് ചെറുതോണി. റാവുത്തർമാരുടെ ഒരു വിഭാഗം ഇപ്പോഴും ഇവിടെ താമസിക്കുന്നു.

## ഇവിടെ സ്ഥിതിചെയ്യുന്ന പ്രധാന സർക്കാർ സ്ഥാപനങ്ങൾ

*കളക്ടറേറ് ഇടുക്കി 
*ഗവണ്മെന്റ് എഞ്ചിനീയറിംഗ് കോളേജ്, ഇടുക്കി
*കേന്ദ്രിയ വിദ്യാലയ പൈനാവ്, ഇടുക്കി
*ഏകലവ്യ മോഡൽ റസിഡൻഷ്യൽ  ഹയർ സെക്കന്ററി സ്കൂൾ, ഇടുക്കി
*മോഡൽ പോളിടെക്‌നിക് കോളേജ്, പൈനാവ്
*ഇടുക്കി ജില്ലാ സ്പോർട്സ് കൗൺസിൽ
*ആയുർവേദ ഡി്പെൻസറി
*സബ് ട്രഷറി, ഇടുക്കി

## ഇവിടുത്തെ പ്രധാനപ്പെട്ട വിനോദസഞ്ചാര കേന്ദ്രങ്ങൾ

*വൈശാലി വ്യൂ പോയിന്റ് പൈനാവ്
*മൈക്രോ വ്യൂ പോയിന്റ് പൈനാവ്
*ഇടുക്കി വന്യ ജീവി സങ്കേതം
*ഇടുക്കി ഡാം
*വൈശാലി

വർഗ്ഗം:കേരളത്തിലെ ജില്ലാ ആസ്ഥാനങ്ങൾ
വർഗ്ഗം:ഇടുക്കി ജില്ലയിലെ ഗ്രാമങ്ങൾ
ചെങ്ങൽ

കണ്ണൂർ ജില്ലയിലെ ഏഴോം പഞ്ചായത്തിൽ ഉള്ള ഒരു ഗ്രാമം. പഴയങ്ങാടിയിൽ നിന്നും കുപ്പം വഴി തളിപ്പറമ്പിലേക്കുള്ള പാതയരികിൽ, എരിപുരത്തിനും, നെരുവമ്പ്രത്തിനുമിടയിലാണു് ഇതു് സ്ഥിതി ചെയ്യുന്നതു്.

മാടായി പാറയുടെ തുടർച്ചയായി അതിന്റെ കിഴക്കു് ഭാഗത്തായി വരുന്ന കുന്നിൻപ്രദേശവും താഴ്വാരവും ചേർന്ന പ്രദേശമാണിവിടം. ഇതിന്റെ വടക്കു് പടിഞ്ഞാറു ഭാഗത്തായി അടുത്തില ഗ്രാമം സ്ഥിതിചെയ്യുന്നു. 

പഴയങ്ങാടി പ്രൈമറി ഹെൽത്ത് സെന്റർ ചെങ്ങലിനടുത്താണു് സ്ഥിതി ചെയ്യുന്നതു്. എരിപുരം ചെങ്ങൽ എൽ പി സ്കൂൾ അടുത്തിലയിൽ സ്ഥിതി ചെയ്യുന്നു. ചെങ്ങലിൽ ഒരു ശ്രീകൃഷ്ണക്ഷേത്രമുണ്ടു് ഇവിടെ വർഷത്തിൽ നാലു് ദിവസം നീണ്ടുനില്ക്കുന്ന ഉത്സവം നടത്താറുണ്ടു്. ചെങ്ങൽ കിഴക്കിലെ എ.കെ.ജി സ്മാരക വായനശാല, ചെങ്ങൽ പടിഞ്ഞാറിലെ എ.കെ.ജി സെന്റർ, ചെങ്ങൽ ചെഗുവേര കലാസാംസ്കാരികസമിതി, ഇ.കെ. നായനാർ സ്മാരക വായനശാല ആൻഡ് ചിൽഡ്രൻസ് ലൈബ്രറി എന്നിവ ഇവിടുത്തെ പ്രധാന സാസ്കാരിക കേന്ദ്രങ്ങളാണു്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
സമദിശകത

എല്ലാ ദിശകളിലുമുള്ള സമാനതയാണ് **സമദിശകത** എന്നു പൊതുവായി പറയാം(Isotropy). കൃത്യമായ നിർവചനം ഉപയോഗിക്കപ്പെടുന്ന വിഷയത്തെ ആശ്രയിച്ചിരിക്കും. ഉദാഹരണത്തിൻ സമദിശക വികിരണം എന്നത്, എല്ലാ ദിശയിലും ഒരേ തീവ്രത അളക്കാൻ പറ്റുന്ന വികിരണം ആൺ. സമദിശകത ഇല്ലാത്ത അവസ്ഥയാൺ അസമദിശകത(Anisotropy).
കോളൻ വർഗ്ഗീകരണ പദ്ധതി

പുസ്തകങ്ങൾ വർഗ്ഗീകരിക്കുന്നതിനായി ഭാരതീയനായ ഡോ.എസ്. ആർ .രംഗനാഥൻ 1933 - ൽ പ്രസിദ്ധീകരിച്ച കോളൻ വർഗ്ഗീകരണ പട്ടികയാണ് കോളൻ വർഗ്ഗീകരണ പദ്ധതിയുടെ അടിസ്ഥാനം. ഇതിന്റെ ഏഴാം പതിപ്പ് 1970 ൽ പുറത്തിറങ്ങി. വിശ്ലേഷണ - സംശ്ലേഷണ (Analytico - synthetic) പ്രക്രിയകൾ ഉപയോഗിച്ച് ഭാരതീയ ദർശനത്തിലെ സ്വത്വം, ദ്രവ്യം, ഊർജ്ജം, ദേശം, കാലം എന്നിങ്ങനെ തരം തിരിച്ച് ഒരു വിഷയത്തിന് വിഷയ നമ്പർ നൽകുന്ന രീതിയാണിത്.
കോളൻ വർഗ്ഗീകരണ പട്ടികയുടെ ഏഴാം പതിപ്പിൽ വിശ്വ വിജ്ഞാനത്തെ മുപ്പത്തിമൂന്ന് വിഷയങ്ങളായി തിരിച്ചിരിക്കുന്നു. ഈ വിഷയങ്ങളെ റോമൻ ചെറിയ അക്ഷരങ്ങളും ഇൻഡോ അറബിക് അക്കങ്ങളും റോമൻ വലിയ അക്ഷരങ്ങളും ഗ്രീക്ക് ചിഹ്നങ്ങളും കൊണ്ട് സൂചിപ്പിച്ചിരിക്കുന്നു.

{| class="wikitable"
|-
! ചിഹ്നം !! വിജ്ഞാന മേഖല!! Subject
|-

ഓരോ വിഷയത്തിലും വരുന്ന ഘടകങ്ങളെ സ്വത്വം, ദ്രവ്യം, ഊർജ്ജം, ദേശം, കാലം ( Personality, Matter, Energy, Space and Time - **PMEST**) എന്നു തരം തിരിച്ച് പ്രത്യേകം പ്രത്യേകമായി അതത് വിഷയങ്ങളിൽ തന്നെ നൽകിയിരിക്കുന്നു. ഇത്തരം വിഷയ പട്ടികകൾക്ക് പുറമെ അഞ്ചോളം പ്രത്യേക പട്ടികകളുമുണ്ട്. ഈ പട്ടികകളിലെ ഘടകങ്ങളെല്ലാം തന്നെ ഏത് വിഷയത്തിനോടും കൂടെ ആവശ്യാനുസരണം ചേർക്കാവുന്നതാണ്. ഇതിനു പുറമെ ചില വിഷയങ്ങൾക്കു മാത്രമുള്ള സൂചനാ പട്ടികകളും പൊതു സൂചനാ പട്ടികയും പൗരാണിക പുസ്തകങ്ങളുടെ പട്ടികയും അതിന്റെ സൂചനാ പട്ടികയും ഇതിൽ ഉണ്ട്.

## അവലംബം

വർഗ്ഗം:ഗ്രന്ഥാലയശാസ്ത്രം
കുരുക്ഷേത്ര (ചലച്ചിത്രം)

മേജർ രവിയുടെ സംവിധാനത്തിൽ മോഹൻലാൽ, ബിജു മേനോൻ, സാനിയ സിങ് എന്നിവർ പ്രധാനവേഷങ്ങളിൽ അഭിനയിച്ച് 2008-ൽ പുറത്തിറങ്ങിയ ഒരു മലയാളചലച്ചിത്രമാണ് ***കുരുക്ഷേത്ര***. ദാമർ സിനിമയുടെ ബാനറിൽ സന്തോഷ് ദാമോദരൻ നിർമ്മിച്ച ഈ ചിത്രം ദാമർ സിനിമ ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് മേജർ രവി ആണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി, ബോംബേ എസ്. കമാൽ എന്നിവർ എഴുതിയ ഗാനങ്ങൾക്ക് സംഗീതം പകർന്നത് സിദ്ധാർത്ഥ് വിപിൻ ആണ്. പശ്ചാത്തലസംഗീതം ഒരുക്കിയത് അച്ചു. ഗാനങ്ങൾ വിപണനം ചെയ്തത് മനോരമ മ്യൂസിക്ക്.
; ഗാനങ്ങൾ
# ഒരുയാത്രാമൊഴിയോടേ – എം.ജി. ശ്രീകുമാർ, ശ്വേത മോഹൻ
# ജ്വാലാമുഖി – നജീം അർഷാദ്, അരുൺ ഗോപൻ, റോഷൻ, നിതിൻ രാജ്
# തത്തമ്മ – നജീം അർഷാദ്, അരുൺ ഗോപൻ, റോഷൻ, നിതിൻ രാജ്
# ജ്വാലാമുഖി – ഇൻസ്ട്രമെന്റൽ
# ചലോ ചലോ ജവാൻ – കൈലാസ് ഖേർ
# ഒരു യാത്രാമൊഴിയോടേ – ശ്വേത മോഹൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''കുരുക്ഷേത്ര''  – മലയാളസംഗീതം.ഇൻഫോ
* http://popcorn.oneindia.in/title/468/kurukshetra.html 
* http://www.nowrunning.com/movie/5543/malayalam/kurukshetra/index.htm 

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ
വർഗ്ഗം:സൈന്യത്തെ ആസ്പദമാക്കി നിർമ്മിച്ച ചലച്ചിത്രം
രാജാക്കന്മാരുടെ പുസ്തകങ്ങൾ

എബ്രായബൈബിളിന്റേയും ക്രിസ്ത്യാനികൾ പഴയനിയമം എന്നു വിളിക്കുന്ന ലിഖിതസമുച്ചയത്തിന്റേയും ഭാഗമായ രണ്ടു ഗ്രന്ഥങ്ങളാണ് **രാജാക്കന്മാരുടെ പുസ്തകങ്ങൾ**. മൂലഭാഷ എബ്രായ ആയ ഈ രചനകളെ, യഹൂദരും ക്രിസ്ത്യാനികളും ദൈവിക വെളിപാടിന്റെ ഭാഗമായി അംഗീകരിക്കുന്നു. ബൈബിളിലെ കാലക്രമസൂചനകൾ പിന്തുടർന്നാൽ, ഈ പുസ്തകങ്ങളിൽ രേഖപ്പെടുത്തിയിട്ടുള്ള ചരിത്രം ക്രി.മു. 10-ആം നൂറ്റാണ്ടിൽ ദാവീദു രാജാവിന്റെ വാഴ്ചയുടെ അവസാനഘട്ടം മുതൽ 6-ആം നൂറ്റാണ്ടിൽ ബാബിലോണിലെ പ്രവാസത്തിന്റെ തുടക്കം വരെയാണ്.
 

ഏകീകൃത ഇസ്രായേലിലെ ദാവീദിന്റെ വാഴ്ചയുടെ അവസാനനാളുകളിൽ തുടങ്ങി, സോളമൻ രാജാവിന്റെ കഥ പറഞ്ഞു പുരോഗമിക്കുന്ന ഈ രചന പിന്നീട്, രണ്ടു രാജ്യങ്ങളായി വിഭജിക്കപ്പെട്ട പലസ്തീനയുടെ ഉത്തര ഭാഗത്തെ ഇസ്രായേൽ രാജ്യത്തിന്റേയും ദക്ഷിണഭാഗത്തെ യൂദയാ രാജ്യത്തിന്റേയും ചരിത്രം സമാന്തരമായി വിവരിക്കുന്നു. വിഭജനത്തെ തുടർന്നുണ്ടായ ഉത്തര ഇസ്രായേൽ രാജ്യം, ക്രി.മു. 722-ൽ അസീറിയൻ ആക്രമണത്തിൽ അപ്രത്യക്ഷമായി. തുടർന്ന് ആഖ്യാനം പുരോഗമിക്കുന്നത്, തെക്കുഭാഗത്തെ യൂദയാ രാജ്യത്തെ കേന്ദ്രീകരിച്ചാണ്. ക്രി.മു. 587-ൽ യൂദയാ ബാബിലോണിലെ നബുക്കദ്നെസ്സർ രാജാവിനു കീഴടങ്ങി, അവിടത്തെ പൗരസഞ്ചയത്തിലെ വെണ്ണപ്പാളി പ്രവാസികളായി ബാബിലോണിലേക്കു പോകുന്നതു വരെ അതു തുടരുന്നു. ഏകദേശം 375 വർഷം ദീർഘിക്കുന്ന ചരിത്രമാണിത്. രാജാക്കന്മാരുടെ രണ്ടാം പുസ്തകത്തിലെ അവസാന വാക്യം യൂദയാ നബുക്കദ്നെസ്സറിനു കീഴടക്കി 27 വർഷം കഴിഞ്ഞ് ക്രി.മു. 560-ൽ നടന്ന ഒരു സംഭവമാണ് പരാമർശിക്കുന്നത്.
 
    
മൂലരൂപത്തിൽ ഒന്നായിരുന്ന ഈ രചനയെ രണ്ടു പുസ്തകങ്ങളായി ആദ്യമായി വിഭജിച്ചത്, യഹൂദലിഖിതങ്ങളുടെ പുരാതന ഗ്രീക്കു പരിഭാഷയായ സെപ്ത്വജിന്റിലാണ്. ക്രി.വ. നാലാം നൂറ്റാണ്ടിൽ ക്രിസ്തീയബൈബിളിന്റെ ലത്തീൻ പരിഭാഷയായ വുൾഗാത്തെ സൃഷ്ടിച്ച ജെറോം, സെപ്ത്വജിന്റിലെ വിഭജനം സ്വീകരിച്ചു. പതിനാറാം നൂറ്റാണ്ടിൽ വെനീസിൽ മുദ്രണം ചെയ്യപ്പെട്ട ദാനിയേൽ ബോംബെർഗിന്റെ യഹൂദ ബൈബിൾ പോലും ഈ ക്രമീകരണം പിന്തുടർന്നു. ഗ്രീക്ക്, ലത്തീൻ പരിഭാഷകളിൽ ഈ പുസ്തകങ്ങൾ അവയ്ക്കു മുൻപു വരുന്ന ശമുവേലിന്റെ പുസ്തകങ്ങൾ കൂടി ചേർന്ന് രാജ്യങ്ങളുടെ 4 പുസ്തകങ്ങളുടെ പരമ്പര ആയാണ് കാണപ്പെടുന്നത്. ഈ പരമ്പരയിൽ ശമുവേലിന്റെ പുസ്തകങ്ങൾ, രാജ്യങ്ങളുടെ ഒന്നും രണ്ടും പുസ്തകങ്ങളും, രാജാക്കന്മാരുടെ പുസ്തകം, രാജ്യങ്ങളുടെ മൂന്നും നാലും പുസ്തകങ്ങളും ആയിത്തീർന്നു. 

രാജാക്കന്മാരുടെ പുസ്തകത്തിലെ ആഖ്യാനത്തിൽ വലിയൊരു ഭാഗം, തുടർന്നു വരുന്ന രണ്ടു ദിനവൃത്താന്തപ്പുസ്തകങ്ങളുടെ ആഖ്യാനത്തിനു സമാന്തരമാണ്. 

## അവലംബം


വർഗ്ഗം:പഴയനിയമം
വർഗ്ഗം:എബ്രായ ബൈബിൾ
നോക്കിയ C3

**നോക്കിയ C3** നോക്കിയ കോർപ്പറേഷൻ പുറത്തിറക്കിയ സിമ്പിയൻ 40 ഒപ്പറേറ്റിങ്ങ് സിസ്റ്റത്തിൽ പ്രവർത്തിക്കുന്ന സി സീരീസ്  ഫോണാണ്.  വൈഫൈയും ക്വർട്ടി കീപാഡുമുള്ള നോക്കിയയുടെ ഏറ്റവും വില കുറഞ്ഞ ഫോൺ കൂടിയാണ് നോക്കിയ C3.   5999 രൂപയാണ് ഈ ഫോണിന് നോക്കിയ ശിപാർശ ചെയ്യുന്ന വില.  എട്ട് ജീ.ബി. മെമ്മറിക്കാർഡ് വരെ പിന്തുണക്കുന്ന ഈ ഫോണിൽ രണ്ട് മെഗാപിക്സലിന്റെ ക്യാമറയും നോക്കിയ ഓവിയും ചാറ്റിങ്ങ് സംവിധാനവും ഉണ്ട്.

## അവലംബം


വർഗ്ഗം:നോക്കിയ മൊബൈൽ ഫോണുകൾ
മെമെന്റോ

2000-ൽ പുറത്തിറങ്ങിയ ഒരു ഇംഗ്ലീഷ് ചലച്ചിത്രമാണ് ***മെമെന്റോ***. ജൊനാഥൻ നോളന്റെ ചെറുകഥയായ *മെമെന്റോ മോറി* അടിസ്ഥാനമാക്കി സഹോദരൻ ക്രിസ്റ്റഫർ നോളനാണ് ഈ ചിത്രം സംവിധാനം ചെയ്തത്. ആന്റീറോഗ്രേഡ് അമ്നീഷ്യ ബാധിച്ചതിനാൽ പുതുതായി ഒന്നും ഓർക്കാൻ സാധിക്കാത്ത ഒരു മനുഷ്യന്റെ കഥയാണ് ചിത്രം പറയുന്നത്. ഗൈ പിയേഴ്സ്, കാരി-ആൻ മോസ്, ജോ പന്റോലിയാനോ എന്നിവരാണ് ചലച്ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്.

അരേഖീയമായ കഥനമാണ് ഈ ചിത്രത്തിന്റെ ഒരു പ്രത്യേകത. ഇടവിട്ടുള്ള രണ്ട് സീക്വൻസുകളിലായാണ് ചലച്ചിത്രത്തിൽ കഥ പറയുന്നത് - ഇവയിൽ ബ്ലാക്ക് ആൻഡ് വൈറ്റിൽ ചിത്രീകരിച്ചിരിക്കുന്ന ശ്രേണി കാലക്രമത്തിലും കളറിൽ ചിത്രീകരിച്ചിരിക്കുന്ന ശ്രേണി കാലത്തിന്റെ വിപരീതക്രമത്തിലുമാണ്. അതിനാൽ ഓരോ സീക്വൻസ് ആരംഭിക്കുമ്പോഴും അതിനു മുമ്പുള്ള സംഭവങ്ങളെക്കുറിച്ച് പ്രേക്ഷകൻ അജ്ഞനാണ്. അസാധാരണമായ ഈ കഥനശൈലി ചിത്രത്തിന് ധാരാളമായ നിരൂപകപ്രശംസ നേടിക്കൊടുത്തു.

## അഭിനേതാക്കൾ

## അവലംബം

## പുറമെ നിന്നുള്ള കണ്ണികൾ

* 
* 
* 
* 
* 
* 
* Plot Holes: ''Memento'', on how certain discrepancies might be plot holes or of more significance, on *[[Slate (magazine)|Slate]]*
* ''Memento'' and anterograde amnesia
* Somos movies (oficial web) 

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:ക്രിസ്റ്റഫർ നോളൻ ചലച്ചിത്രങ്ങൾ